
ÇALAKIYÊN BUROYA KURDÎ 

NÎSAN 2016 


KONFÊRANS 

24.04.2016 : Yûnanistana Kevitar Bingeha Şareyariya 
Ewropî 

Pieter Gerits konfêransek li serYûnanistana kevnar û felsefa 
yûnanî kir : 



Gotinên “Mu’ciza Yûnanî” ji bo dîroka Yûnanistanê ya di 
navbera 500 û 400 Berê Zayîna îsa de tên bi kar anîn. Jê re 
"Yûnanistana Klassîk” û carna “Sedsala Zêrîn ” tê gotin. Ji 
bo têgihajtina vê yekê, divê ku haya meriv ji tevayiya çanda 
wê heyamê (dem) hebe. 

A. Dîrok : 3 heyamên mezzin 

Heyama kevnar, ji -800 heta -500 (ango berê zayîna 
Isa). 

a) Rih (esl) û nivîsîna 2 destanên Homîros (Homêre), 

“llyad” (şerrê Troje) û “Odyssêe”. A pêşîn çîrokekeke 
mezzin a evînê, li dora “Hêlêne”a bedew, e. U ya 2mîn 


çîroka geşteke (gerr) li Deryayê Sipî, nemaze li Deryayê 
Êgê, ye. 

b) Feylesûfên berê Socrate (dibistana mîlêzî, dibistana 
pîtagorî, ûwd.). Riha wan di “Yûnanistana Mezzin”, 
ango kenara Deryayê Sipî ya Tirkiya îro û Başûrê îtalya, 
nemaze girava Sîsîlya, de ye. Ev feylesûf dest pê dikin 
ku mirov (insan) deynin dilê (navend) bîrên (rêflexions) 
xwe. Çend ji navên wan : Hêraclite, Dêmocrite, Prota- 
gotas. 

Heyama Klassîk, ji -500 heta -322 (mirina Aristote). Hû- 
riyên vêyekê li jêr in. 

Heyama Hêilênîstîk, ji -320 heta nêzîkî 300 Pîştî Zayînê. 

B. Çanda heyama klassîk: 

Feisefe bi 3 navên mezzin hatiye muhr kirin : 

SOCRATE (Sokrat, bavê felsefeya rojavayî) -470 -399 

Ew xwe li ser mirov (insan) terkîz bike. 

Mêtoda wî : « ma'ieutique », ango hunera zarokanînê, hunera 
bîran (fikr), bi pirskirina pirsan ... Diya wî alîkariya jinan di- 
kir ku zarokên xwe bînin (qabile). 

Wî hukmê îdamê, ji bo «athêisme» (nebawerkirina bi 
Xwedê) û « fesadkirina cuhanan », stend. 

PLATON (Eflatûn), xwendekarê Socrate (Sokrat): ji - 
427 heta -348 

Felsefeya Platon. Ew nemaze bi pirsa zanebûnê (coitnais- 
saitce) xerîk (mijûl) bû : 

a) Bitenê tiştê ku sedî sed « ew e » dikare bi rastî bê nas ki- 
rin ; 

b) Lê cihana hestî (a hiss) bi awakî mutlaq « ne ew e », ji 
bo ku ew hergav diguhere bi awakî ebedî « dibe » ; 

c) Ango, ewê bîrê (fikr, mejî) mirov (insan) di nav cihana 
hestbar (tiştên ku meriv bi 5 hissen xwe dikar bibîne) « li 
sifetên ne hestbar û yên ku ne girêdayî guhertinê ne bi- 
gerre". Numûne (misal) : Joseph (mêrekî konkrêt) : ewê 
mejiyê meriv wî bi awayekî otomatîk perçe bike gelek 
sifetên « ne hesbar ». Nimûne : « mirov », «mêr », « 48 
salî », «ji nijadê sipî », « tendurust », ûhw... Ango, mejî 
gelek nenêrbariyan « abstractions » dike, û her yek ji 
wan digihîne sifeteke ne hestyar... 

d) Rastiya rast (ku jiyaneke wê ya rast heye), ango tê 
têgihajtin, ji tiştên ku Platon navê wan kiriye « idêes » 
(fikr, bîr) hatiye ava kirin : jiyaneke wan a objêktîf, ku ji 
cihana hesbar cihê ye. 

e) Ango Platon jiyaneke (hebûneke) rast, ji “abstraction”ên 
xwerû (safî) dûrtir, dide wan ... 

f) Bîr (jîrbûn) girîngtirîn regezê (unsur, êlêment) giyan 
(rûh) e. Platon navê wî dike « logistikon » (ê hişmend, 
aqil), (bîr, fikr), û « daimoon » (cin, şeytan). 

g) « bîranîn » tiştê ku meriv careke din, bi ruhê xwe, tîne 
bîra xwe, bi hinceta (munasebet) bîrekî (fikr), bîrekî hes- 
tiyar (hessas), zanînên ku wî ji derveyî gerra xwe di nav 
laş de stendin û ku di dema vegera xwe nav laş de ji bîr 
kiri bûn. Ango, mirov celebeke « rêancarnation » (careke 
din guherîn) e. 

Kosmologiya Platon (Cosmologie : ilmê qanûnên fîzîkî 
yên cihanê): Ew cihanê weka kesekî yan tiştekî jîndar, bi 
giyan (ruh) û laş, dibîne! 

Ramyara (siyaset) Platon: 

a) Mirov ne lawirekî ramyariyî (heywanekî siyasî), ku ji bo 
ku li bajarekî bijî, ye (ev felsefeya Aristote e!). Erkê 
(rol) ramyarê (siyaset) ew e ku yekîtiyê (yekîtiya komeke 
mirovan), bi perwerdeyê, biafirîne. 

b) Baştirîn pergala ramyariyî (sîstema siyasî) : Arîstokrasî, 
ango « hukmê kesên herî baş, li bin birêvebiriya şah- 
feylesûfekî » ! Platon ji « dêmokrasiyê » (hukmê gel), 
weka ku wî ew li Atîna nas kir, hez ne dikir. 

ARISTOTE : Ji -384 heta -322, li Makêdonya (Macê- 
doine). Ew weka biyanî « mêthêque » li Atîna jiya, 8 salan 
xwendekarê Platon, mamosteyê Alêksandrê Mezzin ê cuhan 
û avakerê dibistana "pêripatêticienne"(a gerrok) li Atîna bû. 
Berhema wî gelek mezzin e (nêzîkî 400, ku ji wan nêzîkî 50 
hatine parastin). 

Felsefeya Aristote 

Lojîk (logique) û hunerên din ên ziman, weka « syllogisme" 
(awayê bîrkirinê), bîrdoza (thêorie) hevokê (cumle)... 

Beşên din ên felsefeya wî: mêtqfîzîk "mêtaphysique" (felse- 
feya bûnê), siyaset, fîzîk ... 


NOTÊN DAWÎN 

Mu’ciza (miracle) yûnanî bi sedemên (sebeb) cihê, ku rolek 
lîst, tê şirove kirin : 

Felsefe : li jor binêre. 

Pêkanîna siyasî: nêzîkî 100 bajarên-dewlet (citês-êtat) 
(poleis), ên ji hev serbixwe, ku, bi dor, pergalên (sys- 
tême) siyasî yên cihê nas dikin : dêmokrasî, dîktatorî (ty- 
rannie), şahî (sîstema şah, qral) ... 

Rola wêjeyê (edebiyat) : Homîros (Homêre) (li jor bi- 
nêre), şano (thêatre) bi 3 mezzinan : Euripide, Sophocle 
û Eschile ; komêdya (comêdie) bi Aristophane. Ew sa- 
zendeyeke (muesse) siyasî ya rast bû, ji bo ku her baja- 
rekî (citê) girîng şanoya (thêatre) wî li derve hebû û her 
sal tê de yariyên (musabeqe, concours) şano dihatin pêk 
anîn. Mixabin, tukes piştî van her 3 mezzinan li Yûna- 
nistanê ne hat! 

Rola werzişan (sport) : Her çend sal Lîzên Olempîk 
(Jeux Olympiques) dihatin pêk anîn. 

Mu’cizeya yûnanî ji aliyê dîrokî li Asya Piçûk (Asie 
Mineure) (aliyên derya yên nuha yên Tirkiyê) û li dora 
Rojavaya Deryayê Sipî dest pê kir : Ew “colonies” bûn, 
lê ne girêdayî bajarê (cite) avaker bûn. 

Endazyariya (hendese) li gora bejna mirov (ne zêde 
mezzin). Nimûne : “Parthênon”. 

Mirovên siyasî yên gelek mezzin: Solon, Pêriclês, 
Dêmosthêne (ku axafkerekî mezzinjîbû), ûhw ... 
Bandora (te’sîr) mu’cizeya yûnanî li ser dûmahiya 
dîrokê : 

• Yûnanistana kevnar (antique) yek ji stûnên bingehî li 
dema romanî (şahî, komar, imperatorî) pêk dianî. 

• Wê roleke gelek mezzin di derketin û dîroka 2 ji 3 olên 
mezzin ên yekxwedayî (monothêistes) de lîzt: 

a. Filletî (Christianisme): Xwendekarê isa, Luc, bi yûnanî 
dinivîsî; Xwendekar Saint Paul (ji Tarse) bi yûnanî 
xwendi bû ... Piştre, Saint Augustin, Bavên Dêrê 
...Mamosteyê olî Saint Thomas d’Aquin (sedsala 15mîn) 
têolojiyeke (ol) katolîk, li ser bingeha bîrên (fikr) Aris- 
tote, ava kir. Heta îro, bandora (te’sîr) Thomas d’Aquin a 
mezzin li ser olê (nemaze ya katolîk) heye. 

b. Isiam: El-Farabî, Ibn Sîna, Averroês û gelekên din ro- 
leke gelek girîng di gihandina zana û feylesûfên yûnanî, 
nemaze Aristote, ji Rojava (Ewropa) de lîzt. Di Islamê 
bixwe de, ev zana gelek caran weka kesên ku ji riya rast 
a olê derketine dihatin dîtin. Danûstendina erênî (pozîtîf) 
di navbera Islamê û felsefa yûnanî de, di sedsalên 11 mîn 
û 12mîn de, di sedsalên paştir de, di vajayî (eks) tiştê ku 
di filletiyê de bû, rawestiya. 

Yûnanistana kevnar li bingeha Humanisme (Erasme, Tho- 
mas More ...) û Renaissance bû, û wê gihand bişkivîna 
çanda rojavayî (ewropî) û şoreşa pîşesaziyî (sinaî) ya sedsala 
19mîn. Ev her du tevgerên çandî, bi rikberiyeke her ku diçû 

vekirî, filletî (di hemî awayên wê de) xist xwarê, heta jiyana wê jî, ji kêmasî ve li welatên rojavayî, xist metirsiyê (tehlike). 


Sophocle : “Antigone”, straneke koral (ku ji aliyê komekê hat stiran) : 

Em heyranên gelek tiştan dibin, 
lê tutişt bi qasî mirov nayê heyran bûn. 

Ew ji aliyê Notos, bi riya deryayê bi rengê girtî (tarî) hatiye hilgirtin, 

Li nîvê pêlên ku li dora wî qîr dikin; 

ew hersal, li bin gîsnên tûj, mezzintirîn Xweda, Gaia, ya Nemir û Bêwestan, 
kedî dike û bi alîkariya hesp wê werdigerîne. 

Mirov, tijje kêrhatîbûn, regezê (cins, irq) çivîkên sivik û lawirên (heywan) 
hov û nifşê masiyan di torên xwe, yên ku ji ben hatine çêkirin, de dipêçe; 
û ew bi hîlebaziyên xwe lawirê hov ê çiyan kedî dike; 

û hespê bi pirç û gayê çiya yê bê westabûn dixe bin nîr û wan neçar dike ku stuyê xwe xwar bikin. 

Wî axaftin û bîrê (fikr) zû û zagonên (qanûn) bajaran (citê) ji xwe re dîtin, 
û wî xaniyên xwe ji qeşa û baranên xerab parastin. Di hertiştî de gelekjîr, 
ew tucar tiştên ku girêdayî pêşeroja wî ne ji bîr nake. 

Ew bitenê nikare ji Hadês bireve, 

lê wî dermanan ji nexweşiyên metirsîdar (bitehlike) re dîtin. 

Ew, ji hêvikirinan bêtir, di dîtina tiştên nuh de jîr e. Ew carna qenciyê, carna xerabiyê dike, zagonên (qanûn) 
niştiman û mafê pîroz ê Xwedêyan diperçiqîne. 

Ewê ku li Bajar gelek baş dilive hêja ye ku jê bê avêtin, eger ew, bi wêrekî, bi bêşermî bilive. 

Ez hêvî dikim ku ne heman (eynî) ban (serxanî), ne jî heman dîtinên (fikr) kesê ku bi vî awayî dilive li bal min 
hebin. 


BEŞDARBÛNA ÇALAKIYÊN RÊXISTINÊN DIN 

Di 21 û 22 Nîsan 2016 de, me nikari bû beşdarbibin 2 çalakiyên ku li taxa ewropî ya Bruksêlê bûn, ji sedema nebûna mêtro, 
piştî êrîşên têrrorrîst li firokexaneya Bruksêlê û Metroya Maalbeek. 

28 Nîsan : Minderhedenforum 

Konfêdêrasyona Minderhedenforum (Foruma Hindikayiyan), ku Buroya Kurdî endama wê ye, êvareke gihandinê bi navê 
“Bingeheke xurt : Mîsyon û Vîzyona Rêxistinekê” pêk anî. Banû Marjolein Ools, "hogira pêvajoyê" “procesbegeleider” 
"accompagnatrice de processus", ji rêxistina Kwadraet, ev babet şirove kir. Piştre, beşdaran lîzek li ser vê yekê lîzt. 

NÛÇE JI KURDISTANÊ 

NÎSAN 2016 


KURDISTANA TIRKIYÊ 


DÛMAHIYA ŞERRÊ DI NAVBERA LEŞKERÊ 
TIRKÎ Û PKKê DE 

Amed (Divarbekir) 

31/03: Li taxa Baglarê, HPG (Hêzên Parastina Gel, ku 
girêdayî PKKê ne) otobusek teqand : 17 polîs hatin 
kuştin û 13 birîndar bûn. 

Li taxa Surê, ji sedema vî şerrî, 20 otêl û nêzîkî 700 
firoşgeh (dikkan) hatin girtin û 50 şirket karê xwe ra- 
westand. Ji 20.000 kes bêtir reviyan û 10.000 bê kar in. 

Ji sedema şerr, 5 dibistanên Surê hatin girtin. Xwende- 
karên wan diçin ên taxa Yenişehirê. 

11/04: Erebeyeke bombekirî li taxa Hênê, li hemberî 
birêvebiriya jandarman, teqiya. 2 serbaz (esker) hatin 
kuştin û 47 sîvîl birîndar bûn. 

27/04: Tankek li jinekê ket. Ew mir. 

(rudaw.net, 01, 02, 11, 26, 27.04.2016) 

Nuseybîn, şirêdayî Mêrdînê 

02/04: Teqînek li avahiya leşker û polîs bû. 6 serbaz 
hatin kuştin û 4 jî birîndar bûn. Ji 13 Adar 2016 de, 
hatûçûn tê de qedexe ye. Ji vê mêjuyê (tarîx) de, şerr tê 
de heye. 

04/04: YPS (Yekîneyên Parastina Sîvîlan, girêdayî 
PKKê) rokêt avêtin ser polîsê tirkî. 3 polîs birîndar bûn. 

07/04: 3 polîs hatin kuştin û 5 birîndar kirin. 

08/04: 4 serbaz birîndar bûn. 

14/04: 2 dibistan hatin şewitandin. 

17/04: Bomeyeke ku ji aliyê PKKê hati bû danîn teqiya. 
1 polîs hat kuştin û 3 birîndar kirin. 

18/04: Pevçûn di navbera hêzên tirkî û YPS de bûn. 1 
serbaz hat kuştin. 

Nuseybîn gelek nêzîkî sînorê Kurdistana Sûriyê ye. 
Rojnamevanên kurd ên Sûriyê, ku li Qamişlî ne, fîlma 
bombekirinên Nuseybînê kişand. Wan kampanyake bi 
navê "Na ji Bêdengiya Rojnamevaniyê re" dest pê kir. 
Wan got ku ji 35.000 sîvîl bêtir li Nuseybînê di 


rewşekeke gelek xerab de ne û ku pêwîstiya wan bi 
derman, xwarin û şîrê zarokan heye. 

22/04: Ji 14 Adar de, hatûçûn li Nuseybînê qedexe ye. 
Bombeyek li ser hêzên ewlehiyê (emniyyet) teqiya. 5 
serbaz û 2 polîs birîndar bûn. 

23/04: YPS efserekî (zabit) tirk kuşt. 

23/04: teqînek li ser leşkerê tirkî bû. 3 serbaz hatin 
kuştin û 3 birîndar kirin. 

30/04: şerr di navbera YPS û leşkerê tirkî de bû. 1 efser 
û 2 polîs hatin kuştin. 

(rudaw.net, 02, 03, 04, 07, 15, 17, 18, 22, 23, 25, 

30.04.2016) 

Stewr, girêdayî Mêrdînê 

15/04: Bombeyek li ser tankekê teqiya : 4 serbaz hatin 
kuştin û 2 birîndar kirin. 

(rudaw.net, 16.04.2016) 

Riva Mêrdîn-Amedê 

22/04: Li ser riya Mêrdîn-Amedê (Diyarbekir), bom- 
beyek li ser tankekê teqiya. 6 polîs birîndar bûn. 
(rudaw.net, 23.04.2016) 

Wan 

05/04: Bi şev, 3 teqînên mezzin li dijî hêzên polis bûn. 
Tukes ne mir. Hêzên ewlehiyê dest bi tevgerên şerr, bi 
alîkariya hêlîkoptêran, kir. 

08-11/014: Di 4 rojan de, 3 dibistan û eywaneke 
werzişê (sport) ji aliyê kesên nenas hatin şewitandin. 
Berpirsiyarên tirk pê PKK tawanbar (bi sûc) kir, lê ew 
xwedî li van êrîşan demeket. 

(rudaw.net, 05 û 12.04.2016) 

Silopî (şirêdayî Şirnexê) 

05/04: YPS erebeyeke polîs teqand : 1 polîs hat kuştin û 
4 jî birîndar bûn. Qedexekirina hatûçûnê hat daxuyan- 
din (îlan kirin). 

24/04: Qedexekirina hatûçûnê, ku di 05 Nîsan de hat 
daxuyandin, bitenê bi roj hat rakirin. 

(rudaw.net, 05, 25.04.2016) 

Şirnex 

15/04: Erebeyeke polîs teqiya : 1 polîsê hêzên taybetî 
hat kuştin û 7 jî birîndar bûn. (rudaw.net, 16.04.2016) 

Dersîm (Tuncelî) 

06/04: Bi şev, şerr di navbera leşkerê tirkî û PKKê de, li 
gundê Teştekê, bû. 1 PKK hat kuştin û 1 jî birîndar ki- 
rin. 

22/04: Bombeyek li ser erebeyeke leşkerî, li ser riya 
Dersîm-Elazîzê, teqiya. 3 serbaz hatin kuştin û çend jî 
birîndar kirin. 

(rudaw.net, 07 û 22.04.2016) 

Bedlîs (Bitlis) 

08/04: Di pevçûneke li bajarokê Tatwanê, ku girêdayî 
Bedlîsê ye, parêzvanekî gund ê kurd (mîlîsên ku bi 
hukûmeta tirkî re, li dijî PKK ê, kar dikin) hat kuştin. 

Qers (Kars) 

16/04: Pevçûn di navbera PKK û leşkerê tirkî de bûn. 2 
serbaz birîndar bûn. 

(rudaw.net, 17.04.2016) 

Adana 

17/04: 3 kesan agir berda erebeyeke polîs. Piştre, pev- 
çûn bi polîs re bû. Kesek hat kuştin. Tê pêşbînî (texmîn) 
kirin ku ew PKK bû. 

(rudaM’.net, 18.04.2016) 

Gever, girêdayî Colemêrgê (Hakkari) 

Piştî qedexekirina hatûçûnê li bajarokê Geverê di 13 
Adar 2016 de, leşkerê tirkî riyên di navbera Şemzînan û 
Geverê de girtin û ne hişt ku sîvîl wan bistînin. Şerr li 
dijî YPS dajo (dewam dike). 

(rudaw.net, 27.04.2016) 

2 DAIŞ LI KURDISTANÊ TÊN RAGIRTIN 

Du endamên xwekuj ên Dewleta Islamî li Dîlokê (An- 
tep), li Kurdistana Tirkiyê, hatin ragirtin. Wezîrê tirk ê 
hundir daxuyand ku navên wan Mehmet Mustafa Çevik 
û Huseyin Kaya ne û ku ji demekê de li wan dihat ger- 
rîn. Piştî jêpîrsînê, ew hatin şandin dadgehê. Eva dawîn 
ew xistin zîndanê. 

(rudaw.net, 05.04.2016) 

2 DAIŞ'ên SÛRÎ LI ADANA TÊN RAGIRTIN 

Di tevgereke polîsî de, li bajarê tirkî yê Adana, li nêzîkî 
sînorî sûrî, 2 birayên sûrî, Umer û Jabir îsa, hatin ragir- 
tin û bi bûna şervanên Dewleta Islamî tawanbar (bi sûc) 
kirin. Li mala wan, polîs gelek belgeyên Dewleta Islamî 
dîtin. 

(rudaw.net, 22.04.2016) 

SÛRIYE ROKÊTAN LI SER ' KILIS' ê DAVÊJE 

Di 11 Nîsan de, Sûriyê 3 rokêt li ser bjarê Kilisê, li 
Kurdistana Tirkiyê, li sînorê Kurdistana Sûriyê, avêtin. 
12 kes birîndar bûn. 

Di 12 Nîsan de, 2 rokêtên din ji aliyê Sûriyê hatin avê- 
tin. 8 kes birîndar bûn. 


Di 13 Nîsait de, serleşkerê tirk, Hulusi Akar, û rawêj- 
karê (muşawir) servîsên dizzî yên tirkî "MIT", Hakan 
Fidan, çûn Kiliê. Wan li wê derê vekolînek (ankêt) kir û 
yekîneyên leşkerî yên tirkî teftîş kirin. Piştre, parêzgarê 
(walî) Kilisê, Suleyman Tapsiz, pêşwaziya wan kir. 

Di 22 Nîsan de, Sûriyê 5 rokêt li ser Kilisê avêtin. 2 
kes hatin kuştin û 4 jî birîndar bûn. Hin xanî, firoşgeh 
(dikkan) û erebe hatin têk çûn (xerab bûn). 

(rudaw.net, 12, 13 û 23.04.2016) 

PARÊZGEHA MÊRDÎNÊ : 47.731 KES REVIYAN 

Parêzgarê Mêrdînê daxuyand ku 47.731 kes ji vê parêz- 
gehê reviyan, lê ku 694 vegeriyan. 

(rudaw.net, 22.04.2016) 

ÊLÊKTRÎK LI ÇEND NAVÇEYAN TÊ BIRRÎN 

Li çend sed bajarên navçeyên Mêrdîn û Riha (Urfa), 
êlêktrîk hatiye birrîn. Gundî nema dikarin erdên xwe av 
bidin. Ew ditirsin ku gelek genim hunda bikin (xesar 
bibînin). 

(rudaw.net, 23.04.2016) 

19 RAGIRTIN LI AMED, BEDLÎS Û MANISA 

Polîsê tirk 19 alîgirên PKKê li Amed (Diyarbekir), 
Bedlîsê (Bitlis) û bajarê tirkî Manisa ragirtin. 

(rudaw.net, 06.04.2016) 

PKK RAWESTANDINA ŞERR DIXWAZE. TIR- 
KIYÊ NAPEJIRÎNE 

Di 06 Nîsan 2016 de, li konfêranseke çapemeniyê li 
parlementa tirkî, Altan Tan, parlementerê bajarê 
Amedê, yê partiya HDP (nêzîkî PKKê), bangî PKKê kir 
ku şerr "bê merc” rawcstînc. Û wî got jî ku ji aliyê xwe, 
hukûmeta tirkî divê ku gavên pêwîst ber bi dyalogê 
bavêje û pirsa kurdî bi dêmokratîkkirina destûrê çare 
bike. 

Di 20 Nîsan de, hev-serokê HPD, Selahettin Demirtaş, 
konfêranseke çapemeniyê li Istanbulê kir û tê de got ku 
piştî fişarên (zext) HDP, PKKê pejirand ku şerr ra- 
westîne û dest bi giftûgoyan bi hukûmeta tirkî re bike, 
lê ku eva dawîn vegera ber bi masê bicarek red kir. 

Piştî 30 sal şerr, 2 sal agirbirrîn bû. Lê, şerr di Tîrmeh 
2015 de ji nuh de dest pê kir. Di navbera 16 Tebax 2015 
û 20 Nîsan 2016 de, leşkerê tirkî hatûçûn li 22 bajaro- 
kan û 7 bajaran qedexe kir. 

(rudaw.net, 06.04.2016) 

4 KESÊN AKADÊMÎK TÊN RAGIRTIN 
Di 31 Adar de, dema ku doçent, Dr. Meral Camci, ji 
Ewropa vedigeriya Tirkiyê, ew hat ragirtin û piştre 
zîndan kirin. Ev yek, ji bo ku wî belavokeke 
akadêmîkên kurd li dijî şerr, bi navê "Ez nabirn şirîkê vê 
cinayetê", wajo (imza) kiri bû. 

3 akadêmîkên din, ku heman belavok wajo kiri bû, ji 
berê de li zîndanê ne. Ew Muzaffer Kaya, Esra Mungan 
û Kivanç Ersoy in. 

(rudaw.net, 01.04.2016) 

RAGIRTIN JI SEDEMA ÖCALAN 

Ji 30 Nîsan de, bi sedan kes li bajarên Kurdistanê û yên 
Tirkiyê hatin ragirtin, ji bo ku wan sersaliya serokê 
PKKê, ku li zîndanê ye, Abdullah Öcalan, pîroz kir. 
(rudaw.net, 04.04.2016) 

RAGIRTINA HE V-PARÊZGARA PARTIYA 

"HDP" 

Hev-parêzgara Mêrdînê û endama partiya kurdî HDP, 
Aysel Erol, bi tawana (sûc) "propaganda ji bo rêxisti- 
neke têrrorîst", di 04 Adar de, li Roja Cihanî ya Jinê, 
hat ragirtin. 

(rudaw.net, 13.04.2016) 

RAGIRTINA BIRAZIYÊ ABDULLAH ÖCALAN 

Di 27 Nîsan 2016 de, jandarman Ömer Öcalan, biraziyê 
Abdullah Öcalan, li bajarokê Qoserê, ku girêdayî 
Mêrdînê ye, piştî lêgerîna mala wî, ragirt. Vekolînek 
dest pê kir. 

Ömer Öcalan hev-şaredarê Mêrdînê ye. Di 2014 de, ew 
li ser lîsteya partiya kurdî BDP, ku nêzîkî PKKê ye, hati 
bû hilbijartin. 

(rudaw.net, 27.04.2016) 

1000 POLÎSÊN TAYBETÎ DIXWAZIN KU XWE 
VEKIŞÎNIN 

1000 polîsên hêzên taybetî yên tirkî vekişandin û 
şandina xwe ber bi ciyên din ku tê de şerrê li dijî PKKê 
heye xwest. Lê xwestina wan ne hat pejirandin (qebûl 
kirin). Ev hêz di 1983 de hati bûn damezrandin. 
(rudaw.net, 04.04.2016) 

RAPPORA WEQFA MAFÊN MIROV LI TIRKIYÊ 

Di 20 Nîsan de, Weqfa Mafên Mirov li Tirkiyê rappo- 
rek weşand. Ew tê de dibêje ku ji 16.08.2015 heta 
20.04.2016, ango di 249 rojan de, 338 sîvîl, ku ji wan 
78 zarok, li 22 ciyan li Kurdistana Tirkiyê, hatin kuştin. 
Hatûçûn li wan deran 65 caran hat qedexe kirin. 
(rudaw.net, 21.04.2016) 

BANGA RONAKBÎRAN JI BO RAWESTANDINA 
ŞERR 

Nivîskar û ronakbîran konfêransek li Amedê (Diyarbe- 
kir), bi navê "Aşîtî çawa û ji bo kî", pêk anî. Wan tê de 
di heman (eynî) zemanî de bangî PKK û hukûmeta tirkî 
kir ku şerr rawestînin, got ku ev şerr nagihîne tu ça- 
reyekê û ku divê ku aliyekî 3mîn hebe. Endamên Pen 
Cluba Kurdî, Tirkî û Nanveteweyî beşdar bûn. 

( rudaw.net , 26.04.2016) 


FIRRÎN DI NAVBERA KURDISTANA TIRKIYE 
Û IRAQÊ DE 

Di 10 Nîsan 2016 de, yekemîn firoke ji Amedê ber bi 
Hewlêrê firriya. Tê de şandeke ku ji cîgirê serokê par- 
tiya tirkî ya desthilatê AKP, parêzgarê (walî) Amedê, 
Husyin Aksoy, û parlementer û karsaz pêk hati bû 
hebûn. Evên dawîn got ku ev rojeke dîrokî bû. Parle- 
menterê kurd ê partiya AKP, ê Amedê, Galip 
Ensarioglu, got ku vê rêwîtiyê (gerr, siyahet) dil û ke- 
zeba Kurdistanê gihandin hevdu. 

Ewê ev firrîn di heftê de 3 caran (şemî, duşem û 
çarşem) bibin. Nirxê çûn-hatinê 169 dolar e. Firokex- 
aneya Amedê ji 1952 de heye, lê ev cara yekemîn e ku 
ew ji bo firrînên navneteweyî tê vekirin. 

Di 12 Nîsan de, firokeyek ji Riha (Urfa) ber bi Hewlêrê 
firriya. Serokwezîrê tirk Ahmet Davutoglu ev nûçe li 
parlementa Tirkiyê duyand (îlan kir). 

(rudaw.net, 10 û 11.04.2016) 

LI TIRKIYÊ, DI MEHÊKÊ DE 31 JIN TÊN 
KUŞTIN 

Ei gora rappora Platforma bi navê "Her roj jinek tê 
kuştin", li Tirkiyê di 31 rojan de 31 jin ji aliyê kujerên 
nenas tên kuştin. Di 3 mehên pêşîn ên îsal de, 94 
kuştinên jinan bûn. 

(rudaw.net, 06.04.2016) 

ROJNAMEVAN TÊN LI DÛ KETIN 

Wikileaks ; Rojnamevanên kurd ên herî lidûketî ne 

Avakerê Wikileaks, Julian Assange, bi zindî beşdarî 
bernameya bi navê "lOmîn Rasthatina Istanbulê ji bo 
Azadiya Bîr" bû. Wî got ku nemaze ew rojnameyên 
kurd in ku li dû wan tê ketin, û ku berê 4 salan, wî goti 
bû ku tiştê ku tê serê rojnamevanên kurd ewê bê serê 
rojnamevanên tirk jî. Ev yek îro weha ye. 

(rudaw.net, 10.04.2016) 

7 malperên entêrnêtê tên girtin 

Li ser xwestina birêvebiriya karên ewlehiyê, ya serok- 
wezîrê tirk, birêvebiriya ragihandinê (têlêcommunica- 
tions) li Tirkiyê malpera entêmêtê ya ajansa kurdî ya 
agahdariyê "DIHA", ya Rûsî "Sputnik", û 5 malperên 
din ên kurdî û tirkî girtin. Dadgehê ev yek pejirand 
(qebûl kir). 

(rudaw.net, 16.04.2016) 

IMCTV 

Di 30 Nîsan de, birêvebirê agahdariyê yê IMC TV, 
Hamza Aktan, piştî lêgerîna mala wî, hat ragirtin. 
(rudaw.net, 30.04.2016) 

Rappora Rêxistina Rojnamevanên Hemdem 

Li konfêranseke çapemeniyê li Ankara, Rêxistina Roj- 
namevanên Hemdem (Contemporains) rappora xwe ya 

Çile-Adar 2016 weşand. Tê de tê gotin ku 4 rojnamevan 
hatin ragirtin, 4 li bin metirsiya (tehlike) zîndankirina 
52 salan in, 6 ji bo "nedadî (neheqî) li dijî Serokê Ko- 
marê" û 723 karmendên çapemeniyê ji kar hatin avêtin. 

Rêxistinê got jî ku, li gora sala 2015, mafên rojanmeva- 
nan û yên çapemeniyê bêtir hatine perçiqandin. 
(rudaw.net, 18.04.2016) 

Amerîka 

Berdevkê wezareta amerîkî ya karên derve, John Kerby, 
daxuyand ku hukûmeta tirkî fişarên (zext) mezzin li ser 
çapemeniyê dike û azadiya wê radiwestîne. Wî got jî : 
"Mixabin, em her roj, bi dostane, rexneyên xwe ji Tir- 
kiyê re dibêjin, lê ew tutiştî naguherîne û ev yek li bal 
me gelek gûman (şik) derdixîne". 

(rudaw.net, 21.04.2016) 

Freedom House 

Rêxistina amerîkî ya serbixwe ya mafên mirov, Free- 
dom House, di rappora xwe ya 2016 de got ku îsal Tir- 
kiye di warê azadiya çapemeniyê de gelek paş de çû û 
ku ji 199 welatên ku tê de ev azadî nîn e, ew di rêza 
66mîn de ye. Û wê got jî ku li gora rappora 2015, ev 
welat bi 6 xalan paş de çûye. 

(rudaw.net, 27.04.2016) 

LI 4 PARÊZGEHÊN KURDISTANÊ HEBÛN TÊN 
STENDIN 

Di 11 Nîsan de, li gora rojnameya tirkî Hûrriyetê, 
hukûmeta tirkî daxuyand ku wê biryar stend ku "bi lez 
hebûnên (mulk) li taxên cihê yên parêzgehên Başûrê 
Rojhilatê, Amed, Colemêrg, Mardîn û Şirnexê, ji xwe- 
diyên wan bistîne". Ev yek, ji bo ku tê de "xalên ewle- 
hiya polîsî" ava bike. 

(rudaw.net, 11.04.2016) 

1.000 ZAROK LI RIHA "HEŞÎŞ" VEDIXWIN 

Di 22 Nîsan de, serokê barroya Riha (Urfa), Hikmet 
Delebe, ji çapemeniyê re daxuyand ku ji 1.000 zarokan 
bêtir li Riha li bin kartêkirina (te'sîr) keresteyên (mad- 
deyên) hişbir (heşîş ...) de ne (dêpendance, addiction) û 
ku divê ku tedbîrên pêwîst di vî warê de bên stendin. 
(rudaw.net, 22.04.2016) 

1/3 ZAROKAN LI BIN RÊJEYA XIZANIYÊ NE 

Li gora daneyên Yekîtiya Ewropî, li Tirkiye û Kurdis- 
tana Tirkiyê nêzîkî 20 milyon zarok hene û ku 7 milyon 
ji wan li bin rêjeya (sivder, xêz) xizaniyê (feqîrî) ne. 
(rudaw.net, 25.04.2016) 

DI 2015 DE, LI TIRKIYÊ 873 ZAROK MIRIN 

Rêxistina Rojeva Zarokan li Tirkiyê rapporek weşand û 
tê de got ku di 2015 de, 873 zarok mirin : 59 li derya, 
dema ku dixwest ku derbasî Ewropa bibin, fetisîn. 59 di 
tegverên leşkerî de, li Kurdistanê hatin kuştin. 26 piştî 


tundiyên malbatî mirin. 55 ji sedema qezayên kar û 35 
jî ji sedemên cihê mirin. 

Vê rêxistinê bangî rêxistinên hukûmeta tirkî, yên civaka 
sîvîl û partiyan, û yên ku şerr dikin, kir ku hertiştî bikin 
ji bo ku jiyana zarokan biparêzin. 

(rudaw.net, 27.04.2016) 

TECRUBEYA KUŞTINA SEROKWEZÎR 

Di 22 Nîsan de, bi şev, serokwezîrê tirk Ahmet 
Davutoglu çû bajarê olî yê tirkî yê Konya, ji bo ku 
beşdar bibe bîranîna rojbûna pêxmeber Muhammed. 
Endamekî sûrî yê Dewleta Islamî, îsal El-Museytif, li 
eywanê bû û xwest ku êrîşek li dijî serokwezîr bike. Ew 
ji aliyê polîs hat ragirtin. Piştre, 2 gûmanbarên (kesên bi 
şubhe) din ên Dewleta Islamî jî hatin ragirtin. Lêgerîna 
polîsî dajo (dewam dike). 

(rudaw. net, 23.04.2016) 

ÊRÎŞEKE XWEKUJ LI BURSA : 13 BIRÎNDAR 

Di 27 Nîsan 2016 de, jinek êrîşeke xwekuj li nêzîkî 
mizgeftekê, li Bursa, li Tirkiyê, kir. 13 kes birîndar bûn. 
Tukes xwedî lê demeket. 

Ji destpêka 2016 de, ev 5mîn êrîşa xwekuj li Tirkiyê ye. 
2'yên din li Ankara û Istanbulê bûn. 

(rudaw.net, 27.04.2016) 

CIVÎNA OBAMA Û ERDOGAN 
Di 31 Adar 2016 de, serokê amerîkî Barak Obama û yê 
tirk Recep Tayyip Erdogan li otêlekê, li Washingtonê, li 
derveyî Civîna li ser Ewlehiya Atomî, civiyan. Wan 
pêwendiyên welatên xwe, şerrê li dijî têrrorîsmê û 
rewşa Sûriyê giftûgo kirin. 

(rudaw.net, 01.04.2016) 

ANGELA MERKEL LI KURDISTANA TIRKIYÊ 

Di 23 Nîsan de, serokwezîra almanî Angela Merkel û 
serowkezîrê tirk Ahmet Davutoglu çûn seredana kampa 
penaberan li Dîlokê (Antep), li Kurdistana Tirkiyê. 
Piştre, wan konfêranseke çapemeniyê pêk anî. 

Merkel tê de piştgiriya dîtina Tirkiyê kir ku herêmeke 
"tampon" li ser axa sûrî, li nêzîkî sînorê Tirkiyê (Kur- 
distana Tirkiyê), bê dabîn (te'mîn) kirin, ji bo kêmkirina 
pêla penaberan ber bi vî welatî. Davutoglu rexneya En- 
cumena Ewlehiyê ya U.N.ê kir ku wê gavên pêwîst, ji 
bo dabînkirina (te'mîn) vê herêma (zone) tampon, ne 
avêtin. 

U.N. û rêxistinên mirovî li dijî vê "zona tampon" in û 
dibêjin ku heta ku ewlehî li vê herêmê neyê dabîn kirin 
ne mumkun e ku zoneke weha bê ava kirin. 

(rudaw.net, 24.04.2016) 

PEVÇÛN LI PARLEMENTÊ 



Di 27 Nîsan de, di dema giftûgoyekê de, pevçûn li par- 
lementa Tirkiyê derket. Parlementerê partiya kurdî 
HDP, Ferhat Encû, dixwest ku "tawîz" ji qurbanên ku ji 
aliyê leşkerê tirkî hatine kuştin re bên dayîn. Hin par- 
lementerên partiya desthilatê, AKP, qîr kir : "Tu kujer î, 
Tu nizm î, Tu têrrorîst î ... Hin parlementer bi sivikî 
birîndar bûn. 

AKP partiya kurdî HDP bi hevalbendiya PKKê, rêxisti- 
neke ku bi "têrrorîst" tê wesf kirin, tawanbar dike. 
(rudaw.net, 28.04.2016) 


KONFÊRANSEKE DEMIRTAŞ LI WASHING- 
TONê 


Di 29 Nîsan de, nimînendetiya partiya kurdî HDP li 
Washingtonê konfêranseke çapemeniyê, ku hev-serokê 
wê Selahettin Demirtaş beşdarî wê bû, pêk anî. Navê 
wê : Şerrê hundirî, Birêvebiriya Xweser û Pêvajoya 
Aşîtiyê" bû. 


Demirtaş bi tundî rexneya serokê tirk Recep Tayyip 
Erdogan û serokwezîr Ahmet Davutoglu kir û ew bi ki- 
rina aşkere ya tawanan (cinayet) li dijî xelkê sîvîl ta- 
wanbar (ittiham) kirin. 

(rudaw.net, 29.04.2016) 


National Press Club 
Washington, D.C. 
Friday, April 29,2016 

KURDISTANA IRAQÊ 


DÛMAHIYA ŞERRÊ LI DIJÎ DEWLETA ISLAMÎ 
ENIYA KERKÛKÊ 

Ji bo cara 2mîn, tevgera li dijî gundê Beşîr, ê Tirkme- 
nên şîî, hat rakirin (ilxa kirin). Pêşmerge bi vê yekê mî- 
lîsên şîî "Heşdî Şe'bî" tawanbar dikin. Tê bawer kirin 
ku li vî gundî nêzîkî 200 mîlîtanên Dewleta Islamî 
hene. 

Ji bo xweparastina ji Dewleta Islamî, pêşmerge hergav 
qendex û dîwaran dikolin. Fermandarê wan, Kemal 
Kerkûkî, got ku heta nuha dirêjayiya wan li Rojavaya 
Kerkûkê ji 50 km bêtir e. 

Pêşmerge çend gund li Rojavaya Kerkûkê stendin. Wan 
tê de 10 laşên şervanên Dewleta Islamî dîtin. 

(rudaw.net, 02, 23, 30.04.2016) 


ENIYA MÛSILÊ 

Di 01 Nîsan 2016 de, firokeyên iraqî bajarokê Geyare, 
di navbera Mûsil û Mexmûrê de, bombe kir. Komeke 
Dewleta Islamî, ku ji wan berpirsiyarê rokêtan, Ebdul- 
Ezîz Jasim Muhammed, hat kuştin. 

Di 20 Nîsan de, firokeyên hevalbendiya navneteweyî 
du caran bingehên Dewleta Islamî li eniya Naweranê, li 
deşta Mûdilê, 10 km ji bajarê Musîlê, bombe kirin. 10 
şervanên Dewleta Islamî hatin kuştin. 

Fermandarekî pêşmerge, Başram Doskî, daxuyand ku 
13 Kurdên Şebek (şîî), ku ji wan 9 zarok, 2 mêr û 2 jin, 
ji Dewleta Islamî reviyan. Ew 12 demjimêr (saet) di rê 
de çûn (meşiyan), ji bo ku bigihêjin bajarokê Başîkê û 
pêşmerge li Kurdistanê. 

Li gora pêşbîniyên (texmîn) U.N.ê, nêzîkî 400.000 şîî li 
Iraqê dijîn. Piraniya wan li Şingalê, ku tê de Dewleta 
Islamî 56 gund stendin, dijîn. Ji 1.380 bêtir ji wan hatin 
kuştin û 208 hunda bûn. 

Şebek hindikayiyeke şîî ya kurdî, ku bi sedsalan li Nî- 
newa (li nêzîkî Mûsilê) jiya, ye. Serokê Kurdistanê, 
Mesûd Berzanî, vegera Şebek ji aliyên cihê yên Iraqê 

ber bi Kurdistanê, dema ku Dewleta Islamî Mûsil stend, 
hêsan (rehet) kir. 

Di 27 Nîsan de, leşkerê iraqî êrîşî Dewleta Islamî li 
gundê Mehane, li Başûrê Mexmûrê, kir. 200 şervanên 
DAIŞê hatin kuştin. 

Di 29 Nîsan de, wezîrê pêtrolê yê Dewleta Islamî, He- 
mîd Sebawî, û 7 şervanên wî hatin kuştin. 

(rudaw.net, 02, 20, 27, 30.04.2016) 

Şerr di navbera mîlîsên şîî û pêşmerşe de li Xurmatû 

Di 23 Nîsan de, nêzîkî nîvê şevê, şerr di navbera mîlî- 
sên şîî yên Heşdî Şe'bî û pêşmerge de li Xurmatû, ku gi- 
rêdayî Selaheddînê ye, derket. 5 pêşmerge û 8 şîî hatin 
kuştin. 

Pêşmerge Xurmatû dorpêç kir û çavdêriya (kontrol) 
hemî riyên ku digihînin wî kir. Piştre, jimareke mezzin 
ji wan ket nav bajar û ew stend. 

Di 24 Nîsan de, lihevkirinek di navbera her du aliyan 
de bû. 

Di 25 Nîsan de, cardin şerr bi van mîlîsên şîî re bû. 1 
pêşmerge hat kuştin û 17 pêşmerge û sîvîl birîndar bûn. 
Berpirsiyarên her du aliyan cardin civiyan, lê ev yek ni- 
kari bû şerrê ku hîn jî dajo rawestîne. 

Di 26 Nîsan de, Heşdî Şe'bî 7.000 mîlîs li nêzîkî Xur- 
matû bi cî kirin. 

Di 27 Nîsan de, her du alî li firokexaneya leşkerî ya 
gundê Hilêwê civiyan. Şanda kurdî ji parêzgarê Ker- 
kûkê, Necmeddîn Kerîm; endmaê Partiya Yekîtî 
Niştimanî ya Kurdistan (YNK), Ednan Heme Mîna, û 
çend fermandarên hêzên pêşmerge pêk hati bû. Piştre, 
wan konfêranseke çapemeniyê pêk anî û tê de got ku 
wan biryar stend ku hemî hêzên beşdar xwe ji Xurmatû 
bikişînin, û ku heta ku ev xwekişandin bibe, hêzêke 
hevbeş bê danîn. 

Li ser van şerran, berdevkê wezareta amerîkî ya karên 
derve, Mark Toner, li konfêranseke çapemeniyê li Was- 
hingtonê got ku welatê wî van bûyeran ji nêzîk de 
dişopîne, ku ew li ber xwe dikeve (xemgîn e) û ku divê 
ku her du alî yekgirtî bimînin ji bo ku bi hev re li dijî 
Dewleta Islamî şerr bikin. 

Di 12 Teşrîn 2015 de jî, pirs (problêm) di navbera van 
her du aliyan de hebûn û çend meh ajoti bû (dewam kiri 
bû). 

Hema ji destpêka şerrê li dijî Dewleta Islamî de, ev mî- 
lîsên şîî hati bûn şandin Xurmatû. Pirsên bi wan re heta 
nuha dajon û, çend caran, şerrr di navbera wan û 


pêşmerge de derketin. (rudaw’.net, 24, 25, 26, 

27.04.2016) 

Parastina 1.500 km 

Ji Hezîran 2015 de, pêşmerge 1.500 km li dijî Dewleta 
Islamî, li sînorê Kurdistanê, diparêzin. 

(rudaw.net, 26.04.2016) 

15 DAIŞ li Enbarê tên kuştin 

Di 15 Nîsan de, şerr di navbera leşkerê iraqî û Dewleta 
islamî de li Enbarê, li Başûrê Iraqê, bû. 15 çekdarên 
DAIŞê hatin kuştin. 

(rudaw.net, 16.04.2016) 

Êrîş li Bexdadê : 11 kuştî 

Di 25 Nîsan de, êrîşeke xwekuj li Bexdadê, li nêzîkî 
eywaneke sînema, bû. 11 kes hatin kuştin û 39 birîndar 
kirin. 

(rudaw.net, 25.04.2016) 

Şerr li Mexmûrê 

Di 27 Nîsan de, leşkerê iraqî, bi piştgiriya firokeyên 
hevalbendiya navneteweyî, êrîşî Dewleta islamî, li 
Başûr û Bakurê Rojavaya Mexmûrê, kir. Di Adara bu- 
hurî de, vî leşkerî çend gundên vê navçeyê stendi bûn. 
(rudaw.net, 27.04.2016) 

DAIŞ ÇEKKÊN KÎMYAYÎ BI KAR TÎNE 

Di 14 Nîsan de, li eniya Mexmûr-Gwêrê, Dewleta 
Islamî çekkên kîmyayî avêtin pêşmerge. 4 birîndar bûn 
û 1 hat kuştin. Evê dawîn, Cafer Umer Kerîm, bavê 5 
zarokan bû û ji 20 salan de pêşmerge bû. 

Di 19 Nîsan de, êvarê, Dewleta Islamî cardin 12 rokê- 
tên çekkên kîmyayî avêtin hêzên pêşmerge li vê eniya 
Gwêrê, li nêzîkî gundê Ebû Şîtê. 6 pêşmerge birîndar 
bûn. 

Di 2015 de, Dewleta Islamî gelek çekkên kîmyayî li 
Iraq û Sûriyê avêti bûn. 

(rudaw.net, 17, 19.04.2016) 

TIRKIYE KURDISTANAIRAQÊ BOMBE DIKE 

Di 29 Nîsan de, di lidûketina PKKê de, firokeyên tirkî 
çend cî li çiyayê Qendîlê, li sînorê her du parêzgehên 
Kurdistana Iraqê, Hewlêr û Suleymaniyê, bombe kirin. 
(rudaw.net, 29.04.2016) 

DU KEÇÊN YEZÎDÎ BI BOMBEYEKÊ TÊN 
KUŞTIN 

3 keçên cuhan ên yezîdî, ku ji aliyê Dewleta Islamî hati 
bûn revandin, kari bûn birevin û tecrube kir ku bigihêjin 
Herêma Kurdistanê. 2 ji wan bi teqîna bombeyekê hatin 
kuştin û ya 3mîn birîndar bû. (rudaw.net, 22.04.2016) 
700 KES JI DEWLETAISLAMÎ REVIYAN 
Nêzîkî 700 kesên cîhil "Intemally Displace Persons" 
(IDP), ên gundên dora Mûsilê, bajarê ku ji aliyê Dew- 

leta Islamî hatiye vegirtin, ber bi pêşmergeyên ku li 
eniyan in reviyan. 

Dema ku di Adar 2016 de, leşkerê iraqî û mîslîsên 
sunnî, bi piştgiriya firokeyên hevalbendiya navnete- 
weyî, ji bo vegerandina gundên Başûrê Rojhilata 
Mûsilê, dest bi êrîşên xwe kir, nêzîkî 8.000 cîhil "IDP" 
ber bi Kurdistana Iraqê reviya bûn. 

(rudaw.net, 22.04.2016) 

HOLLANDA 25 RAHÊNER DIŞÎNE 

Hollanda biryar stend ku 25 rahêner (mamoste, en- 
traîneurs) bişîne Kurdistana Iraqê, ji bo rahênana 
(tedrîb) pêşmerge. Wezîra hollandî ya parastinê, Jeanine 
Hennis Plasschert, li parlementa vî welatî got ku ewê ev 
rahêner beşdar nebin şerrê li dijî Dewleta Islamî, lê ku 
ewê bitenê piştgiriya pêşmerge bikin. 

Bi şandina van rahêneran, jimara pisporên (spêcialistes) 
hollandî, ku hatine şandin Kurdistanê, dibihêje 125. 
(rudaw.net, 01.04.2016) 

DAIŞ ŞÛNWAREKÎ DÎROKÎ YÊ ASÛRÎ TÊK 
DIDE 

Şervanên Dewleta Islamî şûnwarekî (eser) dîrokî yê 
asûrî, yê 2.000 salî, û beşên dîwarekî bajarê kevn ê 
Nînewa, li nêzîkî Mûsilê, têk birin (xerab kirin). 

Ji dema stendina Mûsilê ji aliyê Dewleta Islamî di 2014 
de, wê şûnwar, tevî dêr û gorên şîî û sunniyan, têk birin. 
Di Sibat 2015 de, wê muzexaneya Mûsilê û amûrên 
(tişt) olî yên şareyariyên (medeniyyet) kildanî û asûrî 
yên Nînewa têk birin. 

(rudaw.net, 17.04.2016) 


BÎRANÎNA ENFALÊ (NIJADKUJIYA KURDÎ) 

14 Nîsan roja bîmanîna nijadkujiya (qetliam) kurdî, ku 
ji aliyê Saddam Huseyn li Kurdistana Iraqê, di 1988- 
1989 de, hati bû kirin e (çekkên kîmyayî ku li ser Ha- 
labca hati bûn avêtin bitenê beşek ji Enfalê bûn). Nêzîkî 
180.000 sîvîl, ku ji wan jin û zarok, hati bûn kuştin û 
3.000 gund têk dan (xerab kirin). 

Ev hîranîn li her derê Kurdistana Iraqê tê kirin. Li Kur- 
distana Tirkiyê, partiya kurdî HDP bi daxuyaniyeke ça- 
pemeniyê ev nijadkujî lanet kir. 


Gotina "Enfal" di sûreteke Qur'anê de heye. Wateya 
(m'ana) wê "Xenîme" ye. Di vê sûretê de, ji misil- 
manên ku di şerr de bi ser ketin tê xwestin ku kafiran 
bikujin û hebûn û jinên wan bistînin. Saddam Huseyn 
ev gotin bi zanebûn bi kar anî bû, ji bo ku êrîşên xwe ji 
aliyê Erebên misilman bide pejirandin (qebûlkirin). 
(rudaw.net, 14 û 15.04.2016) 


KONFÊRANSA "MERI" LI HEWLÊRÊ 

GEHÎNEYA (merhele) 2mîn A ŞERR 

Berdevkê hêzên ezmanî yên welatên hevalbend li dijî 
Dewleta Islamî, Steve Warren, bi vîdêo, ji Bexdadê, 
bersîva pirsên rojnamevanan da. Wî got ku ev şerr di 08 
Tebax 2014 de dest pê kiri bû û ku Dewleta Islamî ge- 
lek qels (ze'îf) bûye û 40% ji axa xwe hunda kiriye. 

Warren got jî ku gehîneya (merhele) lmîn a vî şerrî 
kutah bûye (qediyaye) û ku ya 2mîn dest pê kiriye, ji bo 
ku Dewleta Islamî nema dikare, weka berê, bi kom (bi 
grûp) bilive. 

(rudaw.net, 14.04.2016) 

AMADEKIRINA ÊRÎŞA MÛSILÊ 

Di 19 Nîsan de, berdevkê mîlîsa sunnî ya Heşd El-Wa- 
tanî, Zuheyr Hazin Jebûrî, got ku tevayiya Iraqê deyn- 
dara pêşmerge ye. Û wî got jî : "Eger pêşmerge beşdar 
bibin şerrê Mûsilê, ewê zCi bê stendin, ji bo ku ew bi ix- 
las (ji dil) şerr dikin ". 

(rudaw.net, 19.04.2016) 


Di 27 Nîsait de, Enstituya Lêgerînên Rojhilata Navîn 
(MERI) li Hewlêrê konfêransek li ser rewşa aborî û 
çaksaziyên (rêformes) ku li Kurdistana Iraqê pêwîst in 
kir. Berpirsiyarên bilind ên hukûmetên Kurdistanê û 
Iraqê, pispor û berpiriyarên sazendeyên (muessese, in- 
stitutions) malî, yên neteweyî û navneteweyî, beşdarî 
wê bûn. 

(rudaw.net, 27.04.2016) 

SEREDANÊN DERVE 
Tirkiye 

Şandeke 12 parlementer û ramyarên (siyasî) Kurdistana 
Iraqê, bi serokatiya Şivan Ehmed Nehma, parlementerê 
PDKê, çû Tirkiyê. Ew rastî berpirsiyarên buroya se- 
rokwezîrê tirk, ên wezareta karên derve û Ajansa Hev- 
karî û Pêşdebirinê, hat. 

Ev seredan li ser xwestina Navenda Lêgerînên Stratêjîk 
li Rojhilata Navîn (ORSAM) hat kirin. 

(rudaw.net, 19.04.2016) 


BuroyaKurdî Bultenaya agahdariyê n° 133 Gulan 2016 10ji21 















EFSEREDANÊN KURDISTANÊ 



Amerîku 

Di 28 Nîsan 2016 de, serokê Kurdistanê, Mesûd Ber- 
zanî, pêşwaziya cîgirê serokê amerîkî Joe Biden û 
şanda wî kir. Wan rewşa dawîn a şerrê li dijî Dewleta 
Islamî, hemahengiya (coordination) hêzên xwe û êrîşa 
nêzîk li dijî vê rêxistinê li Mûsilê goftûgo kirin. Û wan 
rewşa ramyariyî (siyasî) ya Iraqa pêşerojê, piştî 
şikandina Dewleta Islamî jî, giftûgo kir. 

Şand ji van kesan pêk hati bû : Brett McGurk, şandê 
taybetî yê serokê amerîkî Obama; Stuart Jones, balyozê 
(sefîr) Amerîka li Iraqê; Collin Call, rawêjkarê 
(şêwirmend) cîgirê serokê amerîkî jib o ewlehiya nete- 
weyî; general Sen Mekfarlend, fermandarê hêzên 
amerîkî li Iraqê; Mattiyas Mitamn, konsulê amerîkî li 
Hewlêrê, û jimarek ji fermandarên leşkerî û rawêjkarên 
ramyariyî (siyasî). 

Ji aliyê kurdî, jimarek ji berpirsiyarên ramyariyî 
(siyasî), ewlehiyî (emnî) û birêvebirî (idarî) yên bilind, 
ên Herêma Kurdistanê, beşar bûn. 

(avestakurd.net, 29.04.2016) 

Tirkiye 

Di 28 Nîsan de jî, serok Berzanî pêşwaziya wezîrê tirk 
ê pêşdebirinê, Cevdet Yîlmaz, kir. Evê dawîn got ku ew 
bixwe Kurd e, ku hukûmeta Kurdî li Iraqê borana (krîz) 
aborî û şerrê li dijî Dewleta Islamî baş bi rê ve birin 
(idare kirin) û ku Tirkiye dixwaze ku alîkariya Kurdis- 
tana Iraqê bike, ji bo ku pêş de biçe û di aşîtî û istiqrarê 
de bijî. 

(nefel.com, 28.04.2016) 

PARLEMENTEREKÎ ŞÎÎ JI JINÊN YEZÎDÎ RE 
HEQARET DIKE 

Di 31 Adar 2016 de, komeke parlementeran li ser rewşa 
nuh a kabîneya serokwezîrê iraqî Heyder Ebadî giftûgo 
dikir. Ji nişkan ve, parlementerekî şîî yê koma Muqteda 
El-Sadr, got : “Ji bo me, ne girîng e ku Kurd deng bidin 
(di hilbijartinan de). Emê jinên yezîdî pêşkêşî endamên 
Tevgera El-Sadr bikin! Parlementera kurd a yezîdî 
li vê parlementa iraqî, Viyan Dexîl, bi tundî bersîva wî 
da : “Eger hûn bi vê zihniyyeta pûç jiyana xwe dewam 
bikin, hûnê weha bimînin. Em hezar carji we baştir in. 
Eger hinek şerefa we heba, hûn li ser me ne dipeyivîn! 


.. ”. Koma parlementerî ya vî merivî ji Viyan buhuran- 
dinê (efû) xwest. 

(rudaw.net, 02.04.2016) 


ÇALAKVANEKE YEZÎDÎ JI 100 GIRÎNGTIRÎN 
KESAN LI CIHANÊ 



Kovara Time Magazine lîsta salane ya 100 girîngtirîn 
kesan li cihanê weşand. Ji wan, keçeke cuhan a yezîdî, 

Nadya Murad, 21 salî. 

Nadya ji 5.000 jinên yezîdî ku li Şingalê, li Kurdistana 
Iraqê, di 15.08.2014, de ji aliyê Dewleta Islamî hati bûn 
revandin e. Hîn ji demjimêrên (saet) pêşîn de, 312 mêr, 
ku ji wan 6 bira û zavayên Nadya, hati bûn kuştin. Jinên 
cuhan hati bûn birin Mûsilê (ji aliyê idarî, Şingal 
girêdayî Mûsilê, ne hukûmeta Kurdistnê, ye) û li ser 
şervanên Dewleta Islamî, weka koleyên cinsî (sêksî), 
hati bûn belav kirin. 3 mehan, Nadya razana bi zorê û 
êşkence kişandin. Li dawiyê, wê kari bû di Teşrîn 
(meha 11) 2014 de bireve. 

Nadya bûye parêzera (avukat) gelek germ a ji 3.500 
jinên yezîdî bêtir, ku koleyên DAIŞê ne. Wê guwahiya 
(şehadet) xwe bir U.N.ê, li New Yorkê, û li herderê 
Ewropa û Rojhilata Navîn gerriya. Li herderî, wê çîroka 
xwe got û doza Yezîdiyan û yên din, ku li bin rejîmeke 
hov dijîn, parast. 

(rudaw.net, 21.04.2016) 

IRAQ ŞINGALê “BAJAREKÎ WÊRANKIRÎ” DA- 
DIXUYÎNE 

Di 28 Nîsan 2016 de, parlementa iraqî li Bexdadê 
Şingal “Bajarekî Wêrankirî” (xerabe) daxuyand (îlan 
kir). Ev yek, piştî 6 meh lêgerînên (lêkolîn) ku ji aliyê 
parlementera kurd a yezîdî, Viyan Dexîl, hatin kirin hat 
piştgirî kirin. Wê got ku 85% ji Şingalê wêran bûye (xe- 
rab bûye) û ku hukûmeta iraqî soz da ku beşdarî nuhki- 
rina wê bibe. 

Bajarê Şingalê (ku piraniya rûniştevanên wê Kurdên 
Yezîdî ne, lê ku ji aliyê idarî girêdayî Mûsil û hukûmeta 
iraqî li Bexdadê ye) di Tebax (08) 2014 de ji aliyê De- 

wleta Islamî hati bû êrîş kirin. Ew di 12.11.2015 de hat 
rizgar kirin. 

(rudaw.net, 28.04.2016) 

MÎRIYÊN EREBÎ KAMPEKE PENABERAN VE- 
DIKIN 

Mîriyên Erebî yên Yekbûyî kampeke penaberan, ku tê 
de nexweşxaneyek heye, li nêzîkî Hewlêrê vekir. Stran- 
bêjê ereb ê navdar Huseyn El-Jasim beşdarî merasîma 
vekirinê bû. 

(rudaw.net, 02.04.2016) 

U.N. : BI SAYA GELÊ KURDISTANÊ, PENABER 
KÊMTIR DÊŞIN 

Di dema seredaneke kampa Şarya, li parêzgeha Du- 
hokê, de Cîgira Kommîserê Bilind ên U.N.ê ji bo Ma- 
fên Mirov, Kate Gilmore, ji ajansa çapemeniya kurdî 
Rûdawê re daxuyand ku bê comerdiya gelê Kurdistanê, 
ewê penaber bêtir bêşiyana. Û wê got jî: “Bihêlin ku ez 
bêjim ku hukûmeta kurdî comerd bû 

Kampa Şarya pêşwaziya 17.000 cîhilan “Penaberên ji 
hundirê welat” (IDP), ku piraniya wan Kurdên yezîdî 
ne, kir. 

(rudaw.net, 24.04.2016) 

RÊXISTINA KURDÎ-AMERÎKÎ LI ENIYA MEX- 
MÛRÊ 

Di 02 2016 de, Rêxistina Hevaltiya Kurdî û Amerîkî 
(AKFA) çû eniya şerr a Mexmûrê, li nêzîkî Mûsilê, ji 
bo rûmetkirina pêşmergeyên ku li vê eniyê di şerrê li 
dijî Dewleta Islamî de hatin kuştin. Konsul û nimînen- 
deyên (temsîlcî) welatên biyanî li Kurdistana Iraqê çûn 
wê derê, agirê Newrozê vêxist û pêşmergeyên şehîd bi 
rûmet (hurmet) bi bîr anîn. Piraniya wan cillên kurdî li 
xwe kiri bûn. Konsulê amerîkî li Hewlêrê bangî Kur- 
distan û Amerîka kir ku pêwendiyên xwe xurttir bikin. 
Bi sedan gulên sor hatin danîn tenişta (kêleka) fotoyên 
şehîdan. 

Serokê vê rêxistinê, serbazekî (eskr) kevn, Harry 
Schute, û fermandarê eniya Gwêr-Mexmûrê, Sîrwan 
Berzanî, got ku alîkariya derve ji pêşmerge re têr nake û 
bitenê 25% ji pêwîstiyên wan e. 

(rudaw.net, 02.04.2016) 

SERXWEBÛNA KURDISTANÊ 

Amerîka û Ewroya ne li dijî ne 

Di hevpeyvîneke kanala têlêvîzyona erebî El-Jezîre de, 
serokê Kurdistana Iraqê, Mesûd Berzanî, got ku Ame- 


rîka û Ewropa rastiyê baş dizanin, ku dibe ku dîtinên 
wan ên cihê li ser rêfêranduma ku ewê li ser vê yekê 
hebin, lê ku ew ne li dijî serxwebûna Kurdistanê ne. 

Piştgiriva Israîlê 

Careke din, Israîlê piştgiriya xwe ji serxwebûna Kur- 
distana Iraqê re nîşan da. Li ser vê yekê, wê dosyeke ku 
ji aliyê cîgirê serokwezîrê israîlî, Eyyûb Qera, tê 
şopandin amade kir. 

(rudaw.net, 15, 22.04.2016) 

3 GORÊN HEVRAYÎ LIBAŞÛRÊ IRAQÊ 

Şaredarê Rumadî, Ibrahîm El-Esaj, ji kanala têlêvî- 
zyona erebî El-Jezîre re daxuyand ku 3 gorên hevrayî li 
Başûrê Rumadî, li nêzîkî stadyuma futbolê, hat dîtin. Û 
wî got jî ku heta nuha, laşên nêzîkî 30 kesan, ku ji wan 
jin û zarok, hatin dîtin. 

Di Adar 2016 de, leşkerê iraqî û mîlîsên şîî Rumadî ji 
Dewleta Islamî stendi bû. 

(rudaw.net, 20.04.2016) 

ÊRÎŞEKE XWEKUJ LI BEXDADÊ : 24 MIRÎ 

Di Di 30 Nîsan de, erebeyeke bombekirî li nêzîkî Bex- 
dadê teqiya. 24 kes hatin kuştin û 35 birîndar kirin. 
(rudaw.net, 30.04.2016) 

BEXDAD KANALA EL-JEZÎRÊ QEDEXE DIKE 

Di 27 Nîsan de, Encumena Iraqî ya Ragihandin û Mê- 
dyayan (CMC) ferman da kanala têlêvîzyona erebî El- 
Jezîrê ku deriyê xwe bigire. Û wê tora rojnamevanên ku 
li Iraqê kar dikin jî qedexe kir. 

Rêxistina Peyamnêrên Bê Sînor got ku ji 2015 de, ji 
180 welatan, Iraq di warê azadiya çepemeniyê de di 
rêza 185mîn de ye. Û wê got jî ku Iraq yek ji metirsî- 
dartirin (bitehlike) welatan ji bo rojnamevan e. 
(rudaw.net, 28.04.2016) 

ŞÎÎ SAZENDEYÊN IRAQÎ VEDIGIRIN 

Çend sed alîgirên serokê şîî Muqteda El-Sadr katin nav 
parlement û wezaretên iraqî, ku li "navçeya kesk" a 
Bexdadê ne. El-Sadr axaftinek kir û tê de got: "Yan emê 
vê hukûmetê bixînin, yan jî ewê dest bi çaksaziyan (rê- 
forman) bike". Pevçûn li hundirê parlementê bûn. 

Ji berê jî, di mehên dawîn de, El-Sadr çend axaftinên 
weha kiri bûn û hişyarî da bû şandên diplomatîk ên 
biyanî, ku ji wan ên amerîkî û brîtanî. 

(rudaw.net, 30.04.2016) 

KURDISTANA ÎRANÊ 


PDKÎ PIŞTGIRIYA KURDÊN SÛRIYÊ DIKE 

Di hevpeyvîneke bi kanaleke têlêvîzyona farisî re, alî- 
karê sekreterê giştî yê Partiya Dêmokrat a Kurdistana 
îranê, Hesen Şerîfî, piştgiriya xwe ji Kurdên Sûriyê re 
nîşan da û got ku hem hukûmet û hem dijberiya 
(muxalefet) sûrî divên ku mafên Kurdan û federalismê 
li Kurdistana Sûriyê bipejirînin (qebûl bikin). 

(rudaw.net, 01.04.2016) 

LI SINÊ 91 ROJ ZÎNDAN JI MAMOSTEYEKÎ RE 

Li bajarê Sinê, li Kurdistanê, mamosteyek, Tahir Qadir- 
zade, zarok han dan (teşwîq kirin) ku zimanê kurdî hîn 
bibin. Ew bi 91 roj (3 meh) zîndan hat tawanbar kirin ! 
Ev mamosteyê 6mîn de ku di 3 mehên dawîn de, ji bo 
sedemên weha, tê ragirtin. 

(rudaw.net, 20.04.2016) 

LI URMIYÊ 4 KURD TÊN BI DAR VE KIRIN 

Tora Mafên Mirov li Kurdistanê daxuyand ku 4 girtiyên 
kurd li Urmiyê di 19 Nîsan de hatin bi dar ve kirin (sî- 


dar kirin). Ew bi bazarganiya keresteyên (madde) hişbir 
(heşîş, êroîn ...) hati bûn tawanbar kirin. 

Di warê kuştinan de, îran li cihanê welatê 2mîn e. Di 
2015 de, ji kêmasî ve 637 kes, bi tawana (ittihamkirin) 
bazarganiya keresteyên hişbir hati bûn sîdar kirin. 
(rudaw.net, 21.04.2016) 

JI NUH DE VEKIRINA SÎNOR 

Di 23 Nîsan 2016 de, deriyên sînorî yên bi Kurdistana 
Iraqê re ji nuh de ji bazarganên navsînorî re hatin veki- 
rin. Bitenê kesên ku kartên wan ên êlêktronîk hene di- 
karin jê derbas bibin. 

Bajarokê Xaşê 185 kmji bajarê Zahidanê ye. Ev bajar 
navendeke birêvebirî (idarî) û ramyariyî (siyasî) ya pa- 
rêzgehên (wilayet) Sîstan û Belûçistanê ye. 

(rudaw.net, 27.04.2016) 


KURDISTANA SÛRIYÊ 


DÛMAHIYA ŞERRÊ LI DIJÎ ISLAMIYAN Û 
LEŞKERÊ SÛRÎ 

Qamişlî 

Di 02 Nîsan de, Yekîtiya Ronakbîrên Kurdistanê yên 
Rojava (Kurdistana Sûriyê), ku girêdayî partiya PYD 
(ku ew jî girêdayî PKKê ye) ye, xwepêşandaneke ris- 
wakirinê (protêsto) li dijî êrîşên leşkerê tirkî li bajarê 
Nuseybînê, li Kurdistana Sûriyê, pêk anî. Bitenê nêzîkî 
50 kes beşdarî wê bûn. Wan bêdengiya çapemeniya ci- 
hanê li ser van êrîşan riswa kir. 

Berê çend mehan, şerr di navbera leşkerê tirkî û PKKê 
de li Nuseybînê bû bû. 

Di 11 Nîsan de, bombeyek teqiya. Tukes birîndar ne 
bû. Lê, roja din, 12 Nîsan, bombeyeke din teqiya. 6 sî- 
vîl birîndar bûn. Tu rêxistin xwedî li van kirinan deme- 
ket. 

(kurdM’atch.org, 11.04.2016) 

Di 20, 21 û 22 Nîsan de, dema ku erebeyeke servîsên 
ewlehiyê yên partiya kurdî PYD, Asayiş, ji bazara se- 
reke ya Qamişlî derbas dibû, Hêzên Parastina Neteweyî, 
yên hukûmeta sûrî, agir berda wê. 2 endamên Asayişê û 
ajo (şoffor) hatin kuştin. Asayişê bersîv da û şerr nêzîkî 
20 xulek (deqqe) ajot (dewam kir). Çend endamên hêza 


hukûmî birîndar bûn. Asayişê çend xalên çavdêriyê 
(kontrol) li nêzîkî ciyê êrîşê danîn. 

Şerrekî giran di navbera her du aliyan de li nêzîkî bu- 
roya PYD li Qamişlî û li xala sînorî ya Qamişlî-Nusey- 
bînê (li nêzîkî Kurdistana Tirkiyê) bû. Leşkerê sûrî 
bombe avêtin zîndana Alaya û "çarguhçeya emnî" (El- 
Murabba' El-Emnî), li Qamişlî. Bi tevayî, 8 serbazên 
sûrî û 2 Asayiş hatin kuştin. 

Tê gotin ku YPG (hêzên leşkerî yên partiya kurdî PYD) 
ev zîndan stend û ku ji mizgeftan bangî xelk dikin ku 
xwîn bidin birîndaran. Bazar bicarek hatiye girtin û tê- 
lên têlêfonî hatine birrîn. 

YPG û serbazên sûrî Qamişlî di navbera xwe de pay 

dikin 



Buroya Kurdî Bultenaya agahdariyê n° 133 Gulan 2016 13 ji 21 

















Di 22 Nîsan de, agirbirrînek bû. Hin tax û zîndana se- 
reke ya Qamişlî, bi saya hevkariya hêzên kurdî ku ji 
bajarên Rimêlan û Dirbêsiyyê hatin, ji aliyê YPG hatin 
çavdêrî kirin. Hêzên hukûmî bitenê 2 cî stendin : Çar- 
guhçeya emnî (El-Murebbe' El-Emnî) û firokexaneya 
Qamişlî. 

Di 30 Nîsan de, êrîşeke xwekuj li Qamişlî bû. 5 enda- 
mên ewlehiya kurdî, Asayiş, hatin kuştin û hinên din û 
sîvîl birîndar bûn. Asayişê dest bi vekolînan kir. 

Di 24 Nîsan de, di konfêranseke çapemeniyê de, hev- 
serokê Kantona Cezîrê (ku ji aliyê PYD hatiye pêk 
anîn), Ken'an Berekat, xelk bi vê lihevkirinê agahdar 
kir. Wî tê de got ku ewê girtiyên her du aliyan bên azad 
kirin, malbatên şervanên kuştî bên qerebû (ta'wîz) kirin 
û qedexeya hatûçûnê li Qamişlî bicarek bê rakirin. Û wî 
got jî ku ewê mûçeyên (meaş) karmendên dewletê 
neyên birrîn, ku ewê cuhan neyên neçar (mecbûr) kirin 
ku xizmeta leşkerî bikin û ewê hemî alî ciyên ku li bin 
çavdêriya wan in biparêzin û tê de bimînin. 

(rudaw.net, 23, 30.04; avestakurd.net, 24.04; kurd- 

watch.org, 28.04.2016) 

Dirbêsiyyê 

Di 02 Nîsan de, bombeyeke veşartî li xwaringehekê 
(restaurant) teqiya. 10 kes birîndar bûn. Tukes xwedî li 
vê êrîşê demeket. 

(Kurdwatch.org, 08.04.2016) 

Di 10 Nîsan de, di demjimêr 2'yê serê sibê de, kesên 
nenas êrîşî buroya Encumena Neteweyî ya Kurdî li Sû- 
riyê (ENKS), bi koktêlên Molotov, kir û tecrube kir ku 
wê bişewitînin, lê bi ser ne ketin. Bi ser de jî, wan ala 
kurdî rakir û dumşmên (slogan) weka, "xayin" ..., li ser 
dîwarên derve nivîsîn. 

(rudaw.net, 10.04; kurdwatch.org, 13.04.2016) 

Efrîn 

Nêzîkî 100 kes beşdar bûn xwepêşandaneke Partiya 
Yekîtiya Dêmokratîk li Sûriyê, li hemberî buroya xwe. 
Xwepêşandiyan yekîtiya Kurdan, pêkanîna şandeke he- 
vrayî ya ENKS û PYD li giftûgoyên aşîtiyê li Jenêvê 
(Genêve 3) û rakirina dorpêça taxa kurdî ya Helebê 
(Şêx Meqsûd) xwestin. Bi ser de jî, wan êrîşên leşkerê 
tirkî li ser bajarên Kurdistana Sûriyê şermezar kirin. 

Di 26 Nîsan de, komên cihê yên dijberiya sûrî bajarokê 
Şêrawa û gundê Basûfanê, ku girêdayî Efrînê ne, 
bombe kirin. 

(kurdwatch.org, 17.04; rudaw.net, 26.04.2016) 

Leşkerê tirkî Efrînê bombe dike 

Ji 16 Sibat 2016 de, leşkerê tirkî hin gundên herêma 

Efrînê bombe kirin. Tukes ne hat kuştin yan birîndar ki- 


rin, lê xelk nikare biçe zeviyên xwe yan jî bi karên xwe 
yên rojane xerîk (mijûl) bibin. 

(rudaw.net, 21.04.2016) 

Taxa Kurdî ya Helebê 

Ji 05 Nîsan de, komên ciyê yên dijberiya sûrî, weka 
Jeyş El-lslam, Hebhet El-Nusra, Ehrar El-Şam, Sultan 
Murad, taxa kurdî ya Helebê, Şêx Meqsûd, bombe di- 
kin. 

Li gora Hîva Sor a Kurdî, ji 100 sîvîl bêtir hatin kuştin 
û 650 birîndar kirin. Wê bangî hemî rêxistinên navne- 
teweyî kir ku werin û birîndaran derman bikin. 

Bombekirina her du taxên kurdî yên Helebê, Eşrefiyyê 
û Şêx Meqsûd, ji Sibat 2016 de dajo (dewam dike). Li 
gora Hîva Sor a Kurdî, heta nuha, 80 kes hatine kuştin û 
550 birîndar kirin. Tê gotin ku komên islamî bermîlên 
teqîner davêjin ser xaniyên sîvîlan û çekkên kîmyayî bi 
kar tînin. Ei gora çavkaniyên kurdî "YPG", Tirkiye û 
Erebistana Suûdî piştgiriya wan dikin. 

YPG daxuyand ku 36 şervanên Dewleta Islamî hatin 
kuştin û ji 70 bêtir jî birîndar kirin. 

Di 23 Nîsan de, firokeyên sûrî bermîlên teqîner heta 
serê sibê avêtin. 6 sîvîl, ku ji wan zarokek, hatin kuştin. 

Ji 16 Sibat 2016 de, ev taxa kurdî ya Helebê li bin 
bombekirinan e. 

(rudaw.net, 06, 07, 24.09.2016); kurdatch.org, 

08.04.2016) 

Şedadî 

YPG jineke yezîdî ji Dewleta Islamî rizgar kir. Ew li 
mala xwe, dest û piyên wê girêdayî, hati bû zîndan ki- 
rin. Şedadî, li Başûrê bajarê Hesîçê, vê zivistanê ji aliyê 
Hêzên Sûriya Dêmokratîk ji Dewleta Islamî hat rizgar 
kirin. 

(rudaw.net, 07.04.2016) 

Cerablus 

Di 09 Nîsan de, firokeyên hevalbendiya navneteweyî 
navenda Dewleta Islamî bombe kir. Piştî vê yekê, de- 
reng bi şev, çekdarên vê rêxistinê ketin nav malan û 
gelek kes ragirtin û ew bi sîxuriyê (casûsîtiyê) tawanbar 
kirin. 

Ji nêzîkî salekê de, Cerablus di nav destên Dewleta Is- 
lamî de ye. Wê tê de têlêfon û têlêvîzyon qedexe kirin. 
Ev bajarokê li nêzîkî bajarê Kobanî û sînorê di navbera 
Kurdistana Sûriye û Tirkiyê de ye. Ji aliyê birêbebiriyî 
(idarî), ew girêdayî Helebê ye. 

(rudaw.net, 10.04.2016) 


BuroyaKurdî Bultenaya agahdariyê n° 133 Gulan 2016 14ji21 




















Bîrên vêtrolê li Hesîcê 

Di 11 Nîsan de, YPG bîreke pêtrolê li Merqedê, 90 km 
li Başûrê bajarê Hesîçê, stend û Dewleta Islamî jê qewi- 
rand. 

Bi vê biserketinê, parêzgeha Hesîçê (li Kurdistana 
Sûriyê), ku 3mîn bajarê mezzin ê Sûriyê ye, bicarek ji 
aliyê partiya kurdî PYD û rejîma sûrî hat çavdêrî kirin. 

Nuha, YPG bitenê 7 km ji Deyr El-Zorê dûr in. Ew 
2mîn bajarê mezzin, ku piştî Reqqa (navenda DAIŞê) li 
bin çavdêriya Dewleta Islamî ye, ye. Lê firokexane û 
derdora Deyr El-Zorê li bin çavdêriya rejîma sûrî ne. 
(kurdM’atch.org, 11.04.2016) 

ALÎKARIYA KURDISTANA IRAQÊ 

Birîndarên Qamişlî li Kurdistana Iragê tên derman ki- 

rin 

Di 22 Nîsan de, serokê Kurdistana Iraqê, Mesûd Ber- 
zanî, di daxuyaniyeke nivîskî de, ferman da hemî 
nexweşxane û navendên bijîjkî (tibbî) yên Kurdistana 
Iraqê ku di amadebaşiyê de bin û pêşwaziya birîndarên 
Şerrê Qamişlî bikin. Bi tevayî, ji kêmasî ve 50 kes di vî 
şerrî de hatin kuştin. 

(rudaw.net, 20, 21.04; avestakurd.net, 22.04.2016) 

14 ton derman 

Şewket Berbiharî, Kurdekî Iraqê, birêvebirê bingeha sî- 
norî di navbera Kurdistana Iraq û Sûriyê de, Pêşxabûr, 
ji ajansa çapemeniya kurdî Rûdawê re daxuyand ku ev 
derî di 16.01.2013 de, bi fermana serokê Kurdistanê, 
Mesûd Berzanî, hati bû vekirin, û ku ji wê demê de alî- 
kariya mirovî tê şandin û birîndar tên pêşwazî kirin. Û 
wî got jî ku 14 ton derman bi riya vê bingeha sînorî ji 
Kurdistana Sûriyê re hatin şandin. 

(avestakurd.net, 24.04.2016) 

PYD 3 BUROYAN LI EWROPA VEDIKE 

Di 03 Nîsan 2016 de, YPG buroyeke nimînendetiyê 
(temsîlkirin) li Paragê, li Çêkoslovakya, vekir. Şanda 
fermandariya YPG çû wê derê. Ew ji Nesrîn Abdullah, 
îman Derwîş, Idrîs Ne'san û Ebdulkerîm Omer, ber- 
devkê kantona Cezîrê, pêk hati bû. 

Di 17 Nîsan de, Birêvebiriya Xweser (a partiya PYD) 
buroyek li Stokholmê, li Swêdê, vekir. Li merasîmê, ev 
kes hebûn : Hev-seroka Tev-Demê, Sînem Muhammed; 
serokê Kongreya Neteweyî ya Suryanî, Bessam Ishaq; 
fermandara Yekîneyên Jin ên Parastinê (YPJ), Nesrîn 
Abdullah; wezîrê karên derve yê Kantona Cezîrê, Eb- 
dul-Kerîm Umer; nimînendeyê partiya PYD li Swêdê, 
Şiyar Elî, û gelek kesên din. 


Di Sibat 2016 de, PYD buroyek li Mosko vekiri bû. 

( rudaw.net , avestakurd.net, 04, 18.04.2016) 

RASTHATINA OLAN LIAMÛDÊ 

Ji sedema şerrê Dewleta Islamî, li Amûdê, li Kurdis- 
tanê, rasthatinek di navbera nimînendeyên (temsîlcî) olî 
yên misilman, fille û yezîdî bû. Ew di 10 Nîsan de ku- 
tah (xelas) bû. Beşa sereke li ser bîrên (fikr) tund (gelek 
tûj) ên Dewleta Islamî bû. 

Beşdaran daxuyand (îlan kir) ku wan li ser berna- 
meyeke hevrayî li hev kir û ku ji nuha û şûn de ewê 
nemaze bi cuhan û zarokan xerîk (mijûl) bibin, ji bo ku 
bandora (te'sîr) tundiyê ji wan dûr bixin û ji bo ku her- 
gav civaka Kurdistana Sûriyê ji tundiya olî biparêzin. 


Di vajayê (eks) ciyên din li Sûriyê de, ku tê de gelek 
komên islamî derketine, Kurdistana Sûriyê û civaka 
kurdî bi giştî ji duruşmên (slogan) wan dûr in û hemî 
pêkhatên wê yên olî bi hev re, di aşîtî û rûmeta dualiyî 
de, dijîn. Ev yek ji çanda kurdî ku tundiyê (şiddet) red 
dike tê. 

(rudaw.net, 10.04.2016) 


PLAKÊN EREBAN LIKOBANÎ 



Kantona Kobanî plakên xwe li ser ereban çespandin. 
Ew bi tîpên "KBN" dest pê dikin. 

(avestakurd.net, 14.04.2016) 

ÊLÊKTRÎK LI CEZÎRÊ HAT DURUST KIRIN 

Heta nuha, mezzintirîn navçeya Kurdistana Sûriyê, Ce- 
zîrê, li Rojhilata vê perçeya Kurdistanê, ji êlêktrîkê bê- 
par (mehrûm) bû, ji bo ku wê bi saya bendava Teşrînê, 
ku li navçeya Kobanî, li Rojavaya Kurdistanê ye, dixe- 
bitî. Piştî azadkirina vê bendavê ji Dewleta Islamî, êlê- 
trîk ji nuh de xebitî. 

Ji dema borana (krîz) sûrî de, bajarên Kurdistana Sûriyê 
di rojê de bitenê demjimêrek (saetek) êlêktrîk distend! 
(rudaw.net, 19.04.2016) 

PYD LI DIJÎ KURDÊN DIN 


Ji aliyê swêdî, berpirsiyarê pêwendiyên derve yê Par- 
tiya Çep, Vallter Mutt, û berpirsiyarên çend ONG 
(Rêxistinên ne Hukûmî) hebûn. 


Qamişlî 

Di 31 Adar 2016 de, duruşmên (slogan) tirsandinê (teh- 
dîd) li ser dîwarên derve yên Encumena Niştimanî ya 

Kurdî li Sûriyê (ENKS) û li derên din ên bajar hatin ni- 
vîsîn. Partiya Yekîtî, ku beşek ji ENKSê ye, Cuhanên 
PYD bi vê yekê tawanbar (ittiham) kirin. 

5 

Di 01 û 09 Nîsan de, nêzîkî 50 kesan xwe pêşan da 
(meşiyan) û lihevhatina di navbera ENKS û TEV- 
DEMê (Tevgera Civaka Dêmokratîk, ku girêdayî PKKê 
ye) de xwest. 

Di 14 Nîsan de, Asayişê bi zorê cuhan birin nav Yekî- 
neyên Parastina Gel (YPG). Li gora guwahan (şahid), 
jimara van cuhanan digiheje 100. 

(kurdM’atch.orz, 05,09,18.04.2016) 

Jenêv 

Cîgirê serokê şanda dijberiya sûrî li lutkeya (civîna bi- 
lind) «Genêve 3 », Dr. Hekîm Beşşar, ku Kurd e, 
daxuyand ku li dawiya sala 2011, rejîma sûrî ji partiya 
kurdî PYD xwesti bû ku wî bikuje û ku ji bo vê yekê ew 
neçar (mecbûr) bû ku ji Sûriyê derkeve. Û wî got jî ku 
heta nuha PYD wî weka xayin dibîne û li herder li dijî 
wî propaganda dike. Wî ji koma Hevalên Sûriyê xwest 
ku rê li ber kirinên PYD bigire. 

(avestakurd.net, 11.04.2016) 

Dêrik 

Rojnamevanekî kurd, Ronî Muhammed, ji ajansa ça- 
pemeniya kurdî Rûdawê re daxuyand ku dema ku wî 
karê xwe li bajarê Dêrikê, li Kurdistanê, dikir, komeke 
çekdar a PYD ev revand û êşkence kir. Û wî got jî ku ji 
berê jî ev kom, ji sedema karê wî yê rojnamevaniyê, ew 
tirsandi bû (tehdîd kiri bû). 

Di 11 Nîsan de, 4 kes li kuçê êrîşî Ronî Muhammed 
Bakij, karmendekî malpera entêmêtê Yekîtî Media, ya 
Partiya Yekîtî, kir. Ew hat birin nexweşxanê. Partiya wî 
PYD bi vê yekê tawanbar dike. 

Ev ne cara yekemîn e ku tiştekî weha tê serê rojname- 
vanekî kurd. Yekî din, Cengîn Elîko, hati bû revandin û 
êşkence kirin. Yekji tilliyên wî hati bû jêkirin. 

Di 22 Nîsan de, malbata rûniştevanekî Dêrikê, ku li 
Qamişlî hati bû birîndar kirin (li jor, şerrê li Qamişlî, 
binêre), dixwest ku wî derbasî Kurdistana Iraqê bike, ji 
bo ku bê derman kirin (li jor, li daxuyaniya serok Ber- 
zanî binêre). Lê, berpirsiyarên PYD li deriyê sînorî yê 
Sêmalka ji bavê birîndar xwest ku biçe Qamişlî û rap- 
porekê bîne û wan got ku destûra kurrê wî ku derbasî 
Kurdistana Iraqê nîn e. Birîndar heta dimjimêr 2.30 a 
serê sibê li sînor ma. Piştre, berpirsiyarên PYD ew û 
malbata wî şandin Dêrikê. 

(rudaw.net, 13.04; kurdwatch.org, 18.04; avesta- 

kurd.net, 23.04.2016) 


Kobanî 

Dr. Izzet Efendî nexweşxaneyeke wî, ya bi navê 
Nexweşxaneya Vyênna, heye. Wî ji ramana tevane, 
partî, rêxistin û kesahiyên kurdî re daxuyaniyeke çape- 
meniyê kir. Wî tê de got ku PYD bi zora çekkan dest 
danî ser nexweşxaneya wî û ew neçar kir ku destûrekê 
bixwaze. Û wî got jî ku şervanên Kantona Kobanî ew 
bicarek talan kir. Wî daxuyand jî ku wî serî da Yekîtiya 
Ewropî û gelek rêxistinên mirovî û bijîjkî li cihanê û ku 
ewê li hemberî Kantona Kobanî helwesteke gelek hişk 
bistînin. 

Ji berê, Dr. Efendî li Otrîşê (Nêmsa) Xelata Zîvîn a 
Tendurustiyê stendi bû. 

(avestakurd.net, 25.04.2016) 

Girkê Legê 

Du cuhanên rûgirtî yên partiya PYD buroya ENKSê 
(Encumena Neteweyî ya Kurdî li Sûriyê) bi benzîn 
şewitand. Heta nuha, servîsên ewlehiya vê partiyê, 
Asayiş, tu vekolîn li ser vê yekê ne kir. 

Di 20 Nîsan de, çend sed alîgirên PYD xwe pêşan da 
(meşiyan) û dumşmên (slogan) ku nimînendeyên 
ENKSê û serokê Kurdistana Iraqê, Mesûd Berzanî, 
« Xayin » wasf kirin hilgirtin. Sedema vê yekê ew e ku 
ev nimînende hati bûn vexwendin ku beşdar bibin gotû- 
bêjên « Genêve 3 », lê ku ji sedema fişarên (zext) Tir- 
kiyê, PYD jê hati bû dûr xistin. 

(kurdwatch.orş, 24.04 ; avestakurd.net, 25.04.2016) 

Tirbê Sipî 

Di 20 Nîsan de, xwepêşandaneke weka ya Girkê Legê 
(li jor binêre) bû. 

(kurdM’atch.org, 24.04.2016) 

Til Teinr 

Di 23 Nîsan de, karmendên Asayişê buroyên Partiya 
Yekîtî û PDK-S bi muhr girtin. Ev yek, ji bo ku wan 
destûr ji birêvebiriya PYD ne stendi bû. 

(kurdM’atch.org, 25.04.2016) 

Anuîdê 

Di destpêka Nîsanê de, YPG cuhanekî kurd ê 16 salî, 
Alan Fayiz Daqorî, bi zorê bir leşkeriyê. Ew ji gundê 
Brîva, di navbera Amûdê û Qamişlî, ye. Li gora mal- 
bata wî, ew nuha li kampa YPG, li nêzîkî Dirbêsiyyê, 
ye. 

(kurdM’atch.org, 27.04.2016) 

Di 26 Nîsan de, bi şev, nêzîkî 10 şervanên hêzên Birê- 
vebiriya Xweser avahiya radyoya ARTA FM. şewitand. 
Ji karmendan re tutişt ne bû, lê hemî destgehên (matê- 
riel) wan têk çûn (xerab bûn). 

Birêvebirê vê radyoyê, Sefqan Orkêş, ku di heman 
demê de stranbêj e, bi kuştinê hat tehdîd kirin, eger ew 

nehêle ku ew derbas bibin. Ev yek, li gel ku vê radyoyê 
destûreke kar stendi bû. 

Dirbêsiyyê 

Di 24 Nîsan de, alîgirên PYD xwe pêşan da û pankartên 
ku nimînedeyên ENKSê, ku beşdar bûn giftûgoyên 
“Genêve 3”, weka “xayin” nîşan dan hilgirtin. Bi ser de 
jî, kesên nenas ala kurdî aşkere çirrand. PKK û PYD ala 
kurdî weka ala neteweyî, ku ji aliyê Kurdên her 4 per- 
çeyên Kurdistanê hatiye pejirandin, qebûl nakin (wan 
aleke din, a piçûk û sêguhçe, tevî strêrkekê, çêkiriye). 
(rudaw.net, avestakurd.net, 27, 28; kurdw’atch.org, 

28.04.2016) 

ENKS KIRINÊN PYD TEŞHÎR DIKE 

Di daxuyaniyeke çapemeniyê de, nimînendîtiya li 
Ewropa ya ENKSê kirinên PYD yên jorîn teşhîr kirin û 
bangî Kurdên Ewropa kir ku xwe pêşan bidin (bimeşin). 
Di 07 Gulan de, ewê li herderê Ewropa xwepêşandan 
bibin. 

Di vê daxuyaniyê de, tê gotin jî ku gelek caran serokê 
Kurdistana Iraqê, Mesûd Berzanî, û ENKSê bixwe ji 
PYD xwestiye ku vegere riya rast û rûmeta Kurdên din 
bike. 

(rudaw.net, 28.04.2016) 

ENKS bi tundî jî got ku YPG laşên kesên ku ew kuştin 
xistin nav barhilgiran (kamyonan) û ew li kuçeyên 
Efrînê gerandin. ENKSê daxuyand ku dîmenên weha 
yên hov ji exlaq û çanda gelê kurd û mirovahiyê dûr in. 
Û wê got jî ku amanca YPG tirsandina xelk e û ku ewê 
ev yek dijminayiya di navbera Kurd û Ereban de xurttir 
bike. 

(avestakurd.net, 29.04.2016) 

AMERÎKA : YPG NE TÊRRORÎST IN 

Li konfêranseke çapemeniyê li Washingtonê, wezîrê 
amerîkî yê parastinê, John Kerby, got ku ew PKKê 
weka rêxistineke têrrorîst dibîne, lê ne YPG. 
(avestakurd.net, 29.04.2016) 

ŞERR LI BEŞA EREBÎ YA SÛRIYÊ 

EI-Qeryeteyn hat rizsar kirin 

El-Qeryeteyn, 80 km li Rojavaya bajarê dîrokî yê Tud- 
murê, ji aliyê leşkerê sûrî hat rizgar kirin. Ew di Tebax 
2015 de, ji aliyê Dewleta Islamî hati bû vegirtin. Ko- 
meke fille û yeke din ji rûniştevanên wê reviya bûn. 
(rudaw.net, 04.04.2016) 

Idlib : Serokekî ntezzin ê DAIŞê hat kuştin 
Rwangeha Sûrî ya Mafên Mirov daxuyand ku di 03 Nî- 
san 2016 de, yek ji fermandarên mezzin ên koma islamî 
ya Jebhet El-Nusra, bi navê Ebû Firas El-Sûrî, li gundê 
erebî yê Kefer Jalis, li nêzîkî bajarê Idlibê, hat kuştin. 


Tê gotin ku ev serok yek ji birêvebirên koma El-Qaide 
li Afxanistanê bû û ku pêwendiyên wî yên rasterast bi 
serokê El-Qaidê, Usama Bin Ladin, re hebûn. Jebhet El- 
Nusra weka 2mîn rêxistina radîkal, piştî Dewleta Is- 
lamî, tê dîtin. 

(rudaw.net, 04.04.2016) 

Goreke hevrayî li Tudmurê 

Di 27 Adar 2016 de, Tudmur, bajarekî dîrokî yê sûrî yê 
gelek kevn, ji aliyê leşkerê sûrî û firokeyên rûsî, ji 
Dewleta Islamî, hati bû rizgar kirin. Li gora ajansa sûrî 
ya fermî Sana, goreke hevrayî, ku tê de 40 laş hene, ku 
ji wan 20 jin û zarok, hat dîtin. 

Tudmur tijje mînên ku ji aliyê Dewleta Islamî hatine 
danîn e. Loma, tukes newêre bikeve nav wê. Ew tijje 
şûnwarên yûnanî-romanî yên gelek giranbuha ye û li 
lîsta UNESCO ya Mîrasa Mirovahiyê hatiye tomar 
(qeyd) kirin. Beşek mezzin ji wan ji aliyê Dewleta Is- 
lamî hatin têk dan (xerab kirin). 

(rudaw.net, 02, 03.04.2016) 

Çekkên kîmyayî li Dêr El-Zorê 

Ajansa rûsî ya fermî, Ria-Novosti, got ku şervanên 
Dewleta Islamî gazên ku tê de keresteyeke (madde) 
kîmyayî heye avêtin bingeheke leşkerî ya sûrî, li parêz- 
geha Dêr El-Zorê. 

(rudaw.net, 05.04.2016) 

Heleb hat têk dan 

Di 27 Nîsan de, bi şev, leşkerê sûrî çend cî, ku ji wan 
nexweşxaneyek, li Helebê bombe kirin. Bi dehan kes, 
ku ji wan endamên yaneya bibîjkî (êkîpa tibbî) û zarok, 
hatin kuştin. 

(rudaw.net, 28.04.2016) 

AMNESTY INTERNATIONAL Û PENABER 

Amnesty Intemational daxuyand ku piştî wajokirina 
(imza) lihevkirina di navbera Tirkiye û Yekîtiya 
Ewropa de, jimarke mezzin ji penaberên sûrî hatin ve- 
gerandin Sûriyê û got jî ku ev yek pelixandina yasasa 
(huqûq) navneteweyî ye. 

Amnesty vekolînek li ser vê babetê kir û di encamê de 
got ku Tirkiye rojane 100 jin, zarok û mêrên ku li nêzîkî 
sînor dijîn vedigerîne Sûriyê. Birêvebirê Amnesty ji bo 
Ewropa û Asya Navendî, John Dalhuisen, got ku ji bo 
ku berpirsiyarên Yekîtiyiya Ewropa nikarin sînorên 
xwe biparêzin, rastiyeke sade ji bîr kiriye : "Tirkiye ji 
bo penaberên sûrî ne welatekî ewle (emîn) ye û her ku 
diçe ew bêtir (ne ewle) dibe". 

(rudaw.net, 01.04.2016) 

SEROKÊ DIJBERIYA SÛRÎ L1 BAL BERZANÎ 

Serokê şanda dijberiya sûrî li Jenêvê (li bultena me ya 
buhurî binêre), Riyad Hijab, çû Hewlêrê, Kurdistana 
Iraqê, û tê de rastî serok Mesûd Berzanî hat. Wan lut- 

keya "Genêve 3", pirsa kurdî li Sûriyê, fêdêralîsm û 
helwesta ENKSê giftûgo kirin. Hijab han da (israr kir) 
ku divê ku ev ENKS di nav dijberiya sûrî de bimîne. 
(rudaw.net, 04.04.2016) 

DIJBDERIYA SÛRÎ XWE JI "GENEVE 3" 
DIKIŞÎNE 

Şanda dijberiya sûrî xwe ji giftûgoyên welatên ku 
beşdar bûne lutkeya (civîna bilind) "Genêve 3", ya li ser 
borana (krîz) sûrî, kişand û got ku bitenê eger rejîma 
sûrî ciddî bibe û desthilatê (hukm) berde û nema êrîşî 
sîvîlan bike ewê vegere. 

Ebdul-Kerîm Beşşar, endamekî kurd ê vê şandê, ji 
ajansa Rûdawê re got ku 20 bajar ji aliyê leşkerê sûrî 
dorpêçkirî ne û ku hukûmeta sûrî biryar N° 2254 a En- 
cumena Ewlehiyê ya U.N.ê pelixand. Û wî got jî ku 
şanda wî rastî şandê taybetî yê U.N.ê li Sûriyê, Steffan 
de Mistura, hat, 4 xalên ku divê ku bên bi cî anîn nîşanî 
wî dan û ku eger ev xal bên bi cî anîn, ewê vegere ma- 
seya giftûgoyan. 

(rudaw.net, 19.04.2016) 

TIRKIYE NE HIŞT KU PYD BIÇE JENÊVÊ 

Wezîrê rûs ê karên derve Sergey Lavrov daxuyand ku 
bitenê Tirkiye li dijî beşdarbûna partiya kurdî PYD 
giftûgoyên "Genêve 3" derket. 

(rudaw.net, 20.04.2016) 


OBAMA : ESED DIKTATOREKÎ MEZZIN E 

Di hevpeyvîneke têlêvîzyonî de, serokê amerîkî Barak 
Obama li ser borana sûrî peyivî û got ku Beşşar El-Esed 
diktatorekî mezzin e û berpirsiyarê perçebûna Sûriyê di 
perçeyên cihê de ye. Û wî got jî ku nelihevkirina Ame- 
rîka û Rûsya bitenê li ser vî serokî ye. Rûsya dixwaze 
ku ew li desthilatê bimîne û Amerîka jî dixwaze ku ew 
biçe. 

(avestakurd.net, 20.04.2016) 

KURDEK LI BRAZÎLYA TÊ KUŞTIN 

Kurdekî Amûdê, Muhammed Sebrî Şêxmûs, li Brazîlya 
ji aliyê kesên nenas hat kuştin. Ji 10 rojan de, laşê wî li 
sarincê (frigo) ye û malbata wî nizane çawa wî vegerîne 
Kurdistanê. 3 zarokên wî hebûn û ew li diya xwe ya 
nexweş dinêrî. 

(rudaw.net, 20.04.2016) 

EWÊ RÛSYA 850 MILYON DOLARAN BIDE SÛ- 
RIYÊ 

Serokwezîrê sûrî, Waîl Nadir Helqî, daxuyand ku 
welatê wî bi Rûsya re liehvkirinek li ser 850 milyon 
dolaran, ji bo nuhkirina jêrxaneya sûrî, wajo (imza) kir. 
Û wî got jî ku ew li benda alîkariya aborî ya Rûsya, ji 
bo projeyên çandinî û ênêijiyê, ye û bangî şirketên rûsî 
kir ku werin tê de kar bikin. 

(rudaw.net, 26.04.2016) 


NÛÇEYÊN NAVNETEWEYÎ 


YÛNANISTAN-MAKÊDONYA 
Kampên penaberên Idomini 

Bi hezaran penaberên kurd û yên din li kampa Idomini, 
li sînorê Yûnanistan û Makêdonya, dimînin. Rewşa wan 
gelek xerab e. Jeneke yezîdî got ku ji bo wê baştir bû ku 
li Şingalê bihata kuştin. 

(rudaw.net, 04.04.2016) 

ALMANYA 

Der Spieşel û Erdoşan 

Mezintirîn kovara almanî, Der Spiegel, 10 rûpel, tevî 
karîkaturekê, li ser serokwezîrê tirk Recep Tayyip 
Erdogan nivîsîn. Wê ew bi tundî rexne kir û tawanbar 
kir ku ew li dijî azadî û dêmokrasiyê ye. 

(avestakurd.net, 05.04.2016) 

Tirk li dijî PKK û Dewleta Islantî xwe pêşan didin 

Di 10 Nîsan de, rêxistina tirkî AYTK "Almanya Yeni 
Tûrk Komitesi" (Encumena Nuh a Tirkî li Almanya" 
xwepêşandan (meşîn) li dijî PKK û Dewleta Islamî, li 
10 bajarên almanî, kirin : Munich, Dortmund, Dussel- 


dorf, Köln, Hannover, Hamburg, Stuttgard, Nurenburg, 
Frankfot û Wuppertal. 

Ev rêxistin dibêje ku ew ne girêdayî tu partiyeke ramya- 
riyî (siyasî) ye û ku amanca wê "parastina yekbûna Tir- 
kiyê û evîna ala tirkîye". 

(rudaw.net, 11.04.2016) 

AZERBAYCAN-ERMENISTAN 

Kurdekî Karabaxê tê kuştin 

Ji 4 rojan de, şerr di navbera Azerbaycan û Ermenistanê 
de, ji bo çavdêrîkirina navçeya Karabaxê, heye. Serba- 
zekî (esker) kurd, Ulvin Memedov, tê de hat kuştin. Ew 
ji gundê kurdî yê Laçînê bû û ji 24 salan de li kampeke 
penaberan dijiya. Kurdên Azerbaycanê, ji bo weşandina 
vê nûçeyê, gelek spasiya ajansa çapemeniya kurdî Rû- 
dawê dikin. 

Laçîn yek ji 5 navçeyên Azerbaycanê, ku tê de Kurd 
dijîn, e. Ew jê re "Kurdistana Sor" dibêjin. Di 1992 de, 
ew keti bin destê Ermenistanê û rûniştevanên wê li nê- 
zîkî 65 navçeyên Azerbaycanê belav bûn. Ji dema şerrê 

di navbera van her du welatan de, 304 rûniştevanên La- 
çînê hatin kuştin. 

Serokê Navenda Çanda Kurdî ya Azerbaycanê, Fexred- 
dîn Paşayov, ji ajansa Rûdawê re daxuyand ku di şerrê 
di navbera van her du welatan de, di 1991-1994 de, nê- 
zîkî 30.000 kes hatin kuştin û ku piştî vegirtina vê nav- 
çeyê ji aliyê Ermenistanê, rûniştevanên wê, ku ji wan 
20.000 Kurd, ber bir Azerbaycanê reviyan. 

(rudaw.net, 10 û 15.04.2016) 

AMNESTY INTERNATIONAL 

îdam li cihaitê bêtir bûye 

Li gora rappora Amensty Intemational, di 2015 de ji- 
mara kesên kuştî li cihanê gihajt 573, ango 54% ji 2014 
bêtir. Ji welatên ku îdam dikin : Erebistana Suûdî, Iran, 
Çîn, Têksas û Amerîka. Di vajayê (eks) vê yekê de, di 
2015 de, hukmê îdamê li Kongo, Fîjî, Madagaskar û 
Surinamê hat rakirin. 

(rudaw.net, 06.04.2016) 

NORVÊJ 

Wezirek xwe davêje deryayê 

Wezîra norvêjî ya koçberî û entêgrasyonê, Selvy Leist- 
aug, 38 salî, bi cillê taybetî, xwe avêt nav derya û tê de 
nêzîkî 5 xulek (deqqe) ma. Ev yek, ji bo ku bala mêdy- 
ayan bikişîne drama kesên ku difesitin. 

(avestakurd.net, 21.04.2016) 

PARLEMENTA EWROPÎ 

Konfêrans li ser yarastina ji radîkalîsmê 
Parlementa Ewropî konfêransek li Bruksêlê, li ser "Pa- 
rastina Misilmanên Ewropî ji Radîkalîsmê", kir. Ew ji 


aliyê cîgirê serokê vê parlementê, Antonio Tajani, hat 
vekirin û wî tê de got ku : "Gelek ji qurbanên tundiya 
tûj û islamî Misilman bixwe ne : divê ku em hê- 
zên xwe bikin yek û hemî awayên tundiya ku xwe olî di- 
bîne teşhîr bikin ". 

(Med-Diplomatic, 26.04.2016) 

AMERÎKA 

Şervanên DAIŞê kêm bûne 

Cîgirê serokê servîsên dizzî yên amerîkî yên Hêzên He- 
valbend, gênêral Peter Gersten, li konfêranseke çape- 
meniyê daxuyand ku van hêzan 20 caran ciyên pereyî 
(malî) yên Dewleta Islamî bombe kirin. Û wî got jî ku li 
enbara wê ya malî, ku li xaniyekî li Mûsilê ye, 150 mi- 
lyon dolar hatin têk birin (xerab kirin, şewitandin) û ku 
bi saya van bombekirinan, Dewleta Islamî 90% ji en- 
barên xwe yên pereyî hunda kirin. 

Di 2014 de, wezareta amerîkî ya malî daxuyandi bû ku 
Dewleta Islamî dewlemendtirîn rêxistina têrrorîst li ci- 
hanê ye. 

Gersten got jî ku di 2015 de jimara şervanên ku xwe gi- 
hand Dewleta Islamî di mehê de di navbera 1.500 û 
2.000 de bû, lê ku di 2016 de ev jimar daket 200. 

Di Sibat 2015 de, Saraya Sipî daxuyandi bû ku jimara 
şervanên Dewleta Islamî nêzîkî 25.000 bû. Lê di 2016 
de, wê got ku ev jimar daket 3.500. 

Amerîka cardin fişar (zext) li ser Tirkiyê dike ku 
sînorên xwe bi Sûriyê re bigire, ji bo ku nehêle ku 
şervanên Dewleta Islamî jê derbas bibin. 

(rudaw.net, 27.04.2016) 


NÛÇEYÊN ÇANDÎ YÊN KURDÎ LI CIHANÊ 


KURDISTANAIRAQÊ 

Roja Mîrasa Cihanî ya UNESCO 
Di 18 Nîsan de, UNESCO Roja Mîrasa Cihanî (World 
Heritage) li Kela Hewlêrê ya dîrokî, bi hevkariya beşa 
mîrasê ya zanîngeha Selaheddînê, pêk anî. Tê de rûmeta 
pêşmerge hat kirin û pêşangeheke cillên kurdî, yên her 
4 perçeyên Kurdistanê, hat vekirin. 

Birêvebirê Şûnwar û Mîrasan (Antiquities and Herit- 
age), li hukûmeta Herêma Kurdistanê "KRG", Refîq 
Resûl, ev bûyer vekir û got : "Mîras nasnameya nete- 
weyê meye û erkê (wacib) her kesîye ku wê biparêze". 

Kela Hewlêrê, ku weka kevntirîn ciyê ku li cihanê mi- 
rov tê de bê rawestan (bi awakî daimî) dijî tê dîtin, di 


2014 de hat danîn nav lîsteya Mîrasa Cihanî ya UN- 
ESCO. 

(rudaw.net, 18.04.2016) 

Fêstivala Beharê li Dulwkê 

Di 25 Nîsan de, Fêstivala Beharê dest pê kir. 12 hu- 
nermendên Kurdistana Iraq û Sûriyê beşdarî wê bûn û 
"Koma Azadî", ya Kurdistana Sûriyê, dîlan pêşkêş ki- 
rin. Ewê fêstival, bi çalakiyên cihê, hefteyekê bajo (de- 
wam bike). 

(rudaw.net, 26.04.2016) 

KURDISTANA ÎRANÊ 
Teniyekî kor ji 55 salan de 

Elî, teriyekî 67 salî, di mezzintirîn beşa jiyana xwe de 
kor e. Ew ji bajarê Pave ye û ji 55 salan de terzîtiyê 
dike. Ew di 12 saliya xwe de, piştî teqîna fitingekê, kor 
bû. Li gel vê yekê, ew terziyekî naskirî û birûmet e, ji 
bo ku cillên ku didirû difiroşe baş in. 7 zarokên wî, 5 
kur û 2 keç, hene. 

(rudaw.net,, 21.04.2016) 

KURDISTANA SÛRIYÊ 

Fêstivala navneteweyî ya fîlma kurt li Efrînê 
Fêstivaleke navneteweyî ya fîlma kurt li Navenda Çand 
û Hunerê, li Efrînê, bû. 27 fîlm ji 20 welatan li cihanê 
hatin nîşan dan. Ji sedema dorpêçkirina Efrînê, gelek 
fîlmçêker nikari bû amade bin, lê wan berhemên xwe bi 
vîdêo şandin. Yek ji endmaên encumena amadeker, 
Mesûd Kira, got ku li gel rewşa xerab a Eferînê, ev 
fêstîval hat kirin û fîlmçêkerên 20 welatan beşdarî wê 
bûn. 

(rudaw.net, 07.04.2016) 

Navendeke çandî ii bo zarokan li Amûdê 
Barajê Amûdê navendeke çandî ya bê pere ji bo zaro- 
kan, bi navê "Nehewend", vekir. Ew tê de lîstina bi 
amûrên (alet) muzîkê yên cihê û şatranjê û kirina karên 
dest hîn dibin. Birêvebirê vê navendê, Hesen Hemo, got 
ku heta nuha 100 zarok tên vê navendê û ku amanca wê 
ew e ku alîkariya wan bike ku ew ji bandora (te'sîr) xe- 
rab a hewayê şerr dûr bikevin. 

Di demên dawîn de, gelek navendên zarokan li Kurdis- 
tana Sûriyê vebûn û gelek dê û bav zarokên xwe dişînin 
wan û dibêjin ku ew dixwazin ku zarokên wan tiştên ku 
ew di zarokatiya xwe de jê bêpar (mehrûm) bûn hîn bi- 
bin. 

(rudaw.net, 27.04.2016) 

TIRKIYE 

Muzexaneyek ji bo zanayekî mezzin ê kurd 
Di nêzîk de, ewê muzexaneyeke mezzin ji bo zanayê 
kurd ê sedsalên 12mîn û 13mîn (1153-1233), Ismaîl 
(Bedîuzzeman) Ebûl-lz Ibn Rezzaz El-Cizîrî (ji navçeya 
Cizrê, li Kurdistana Tirkiyê) bê vekirin. 

Bedîuzzeman El-Cizîrî weka bavê "sibernêtîk"ê hatiye 
nas kirin. Wî li Amedê (Diyarbekir) pirtûka bi navê 
"Pirtûkek li ser zanînên endazyariyî (ên hendesê)" 
nivîsî. Wî jê kopyek diyarî parêzgarê ebbasî Ebûl- 
Ehmed, û yeke din diyarî birêvebirê tirk (Artuklu) 
Mahmûd Bin Muhammed kirin. Û wî kopyeke din jî, di 
dema vegirtina Mongolan de, şand Bexdadê, lê ew 
hunda bû. Nuha, 16 kopyên wê li cihane hene. 


El-Cizîrî bûye nimûneyek ji bo endaz (muhendis) û za- 
nayên rojavayî, weka Norbert Wiener, Andrê Marie 
Amêre, James Clerk Maxwell, Szolem Mandelbrojt ... 
Wan di çêkirina demjimêran (saet), deriyên otomatîk, 
amûrên stendina xwînê, kaniyên avê, amûrên muzîkê, 
pompe, klîtên bi şîfre, şêre (muxluq), amûrên kar û bi- 
lindkirina tiştên giran ... de ilham ji El-Cizîrî stend. 
(rudaw.net, 02.04.2016) 

Fîlmeke kurdî ji fêstivalekê tê derxistin 
Di 28 Nîsan de, 27mîn Fêstivala Navneteweyî ya 
Fîlman li Ankara dest pê kir û ewê heta 08 Gulan 2016 
bajo. Fîlma belgeyî "Bîra Mi Têtin" (Ew tên bîra min), 
ya fîlmçêkerê ji Kurdistana Tirkiyê, Selim Yilmaz, ji 
fêstivalê hat derxistin, li gel ku ew piştî yariyekê (mu- 
sabeqe) hati bû pejirandin (qebûl kirin). 

Film qirkirina Roboskî di 28 Kanûn 2011 de, ku tê de 
34 sîvîl ji aliyê firokeyên tirkî li sînorê Kurdistana Tir- 
kiye û Iranê hati bûn kuştin, ji bo ku wan kolberî 
(qaçaxçîtî) dikir, dibêje. Ev bûyera trajîk ji aliyê Kur- 
dan weka nijadkujiyeke dîrokî tê dîtin. 

(rudaw.net, 25.04.2016) 

FRANSA 

Xelata Baştirîn Fîlm ji Kurdekî re 
Fêstivala Fîlmên Serbixwe li Ewropa li Parîsê bû. 65 
fîlm, ji 35 welatan, beşdarî wê bûn. Fîlma belgeyî 
"Jiyan li Ser Sînor", a fîlmçêkerê navdar, ê ji Kurdis- 
tana îranê, Behmen Qubadî, tê de Xelata Baştirîn Film 
stend. 8 zarokên ji Şingal û Kobanî tê de dilîzin. Ew za- 
rokên penaberan in û jiyan û rewşa xwe li van kampan 
dibêjin. 

( rudaw.net , 15.04.2016) 

AMERÎKA 
Xelata Baştirîn Fîlm 

Fîlma kurt a kurdî "Ez Samî me", ya fîlmçêker Key Bi- 
har, ji Kurdistana Iraqê, lê ku nuha li Ewropa dijî, xe- 
lata "Baştirîn Fîlm" ji aliyê şirketa amerîkî Shorts Inter- 
national stend. 

Ev film beşdar bû 100 fêstivalên navneteweyî û 40 xelat 
stendin. Ew berhema hevrayî ya Kurdistan û Ingilterê 
ye û 35 xulek (deqqe) dajo. Ew çîroka sînema kurdî li 
Kurdistan, Ingiltere, Mêksîk, Amerîka û Hindistanê 
dibêje. 

(rudaw.net, 20.04.2016) 

BRÎTANYA MEZZIN 
Albumeke fotoyên Alan Kurdî 

Hunermendekî ku li Londonê dijî, ku ne xwest ku navê 
xwe bêje, albumeke fotoyên Alan Kurdiyê piçûk, ê 3 

salî, ku li Deryayê Egê fetisî bû û ku fotoya wî li ciyanê 
gerriya bû (li bultenên me yên berê binêre), amade kir. 

Dêlva galêriyên hunderî, ewê ev album li qehwex- 
aneyan bê nîşan dan, ji bo ku xelk bi rewşa zarokên ku 


li ciyên şerr dijîn bihessin. Meriv dikare lê li ser mal- 
pera intêmêtê binêre : http://www.aylan-kurdi.com yan 
jî www.alan-kurdi.com 
(rudaw.net, 27.04.2016) 



Ev bulten bi 4 zimanan, kurdî, fransî, hollandî û ingilîzî tê weşandin û bi e.mail ji nêzîkîl .000 navnîşanan re tê şandin. Ew bi kurdî û fransî ji aliyê Pervîn 
Cemîl tê nivîsîn û ji aliyê Şîrîn Gerits tê wergerandin hollandî û ingilîzî. Montaja wê ji aliyê Pieter Gerits tê kirin. Rênas Newrozî wê li ser CD'yan tomar 
(qeyd) dike û datîne serfacebook û malpera entêmêtê, yên Buroya Kurdî, û http://en.calameo.com/accounts/3601834. Ew li ser kaxiz jî tê çap kirin û danîn 
nav pirtûkxaneya Buroyê, ku tê de berhemên bi nêzîkî 10 zimanan hene. 



Vlaamse Gemeenschapscommisie Brussel 



FÊDÊRATION 

wallonie-bruxeli.es 

